Istor an anv California - Wikipedia\nEnezenn California, hervez ur gartenn eus ar XVIIvet kantved\nKartenn savet e 1562 gant Diego Gutiérrez, kentañ hini ma weler an anv California.\nCalifornia hiziv zo ul lec'hanv roet da deir stad eus div vro en Amerika :\nCalifornia e SUA, a oa Alta California en amzer ma oa stag ouzh Mec'hiko,\nBaja California e Mec'hiko, a zo bet rannet d'ober div stad,\nha Baja California Sur.\nAn teir stad-se a vez graet Las Californias anezho, un anv hag a gaver, abalamour dezho, e rannvedoù arall. Ouzhpenn-se:\nPleg-mor California a zo anavezet ivez evel Mor Cortés.\n4 Abaoe Rolland\nMeur a orin zo bet kinniget d'an anv "California", spagnolek, latin, yezhoù Suazia pe henvroidi Amerika. Dizemglev zo a-zivout pep hini anezhe.\nCalifornia a oa, da gentañ, ar vro a zo anezhi al ledenez anavezet evel Baja California hag an holl douaroù a zo aet d'ober stadoù California, Nevada, Utah, Arizona, ha Wyoming, a veze graet Alta California anezho.\nEn amzerioù kentañ donedigezh ar re wenn n'anavezent ket mat Mor Cortés nag aod ar Meurvor Habask, ha war ar c'hartennoù kentañ e veze treset California evel un enezenn.\nLas Sergas de Esplandián[kemmañ | kemmañ ar vammenn]\nE speredoù beajourien hag ergerzhourien Europa ne oa ket arvar diwar-benn an enezenn-se leun a Amazonezed e-maez da aodoù an Indez. Kentañ meneg eus an anv d'an enezenn-hont a oa er romant Las Sergas de Esplandián gant ar Spagnol Garci Rodríguez de Montalvo. Kollet eo an embannadur kentañ, met chom a ra skouerennoù adalek embannadur 1510.\nEl levr ez eus anv eus Enezenn Kalifornia, er reter da Azia, "tostik da lez Baradoz an Douar ha tudet gant maouezed du, ha n'eus gwaz ebet en o zouez, rak bevañ a reont e doare an Amazonezed". Eno e rene ar rouanez Califia. E-pad pell e kredas Europiz en enezenn-se.\nGouzout a rit ez eus, en dorn dehoù d'an Indez, un enezenn anvet California tost-tost d'un tu da Baradoz an Douar ; ha poblet e oa gant maouezed du, hep na vije gwaz ebet eno, abalamour ma vevent evel an Amazonedezed. Korfoù brav ha nerzhus a oa dezho, kalonek e oant ha kreñv. O enezenn ne oa ket kreñvoc'h eviti er bed, gant he zornaodoù, hag aodoù roc'hellek. En aour e oa o armoù hag en hevelep metal e oa harnezioù al loened gouez a gustument damesaat d'o marc'hekaat, dre ma ne oa metal ebet nemet aour en enezenn.\n–Las Sergas de Esplandián (novela de caballería)\ngant García Ordóñez de Montalvo.\nEmbannet en Sevilla en 1510.\nDiwar neuze e teuas an Enezenn Amazonezed dianav-se da vout anavet evel California.\nAbaoe Rolland[kemmañ | kemmañ ar vammenn]\nLenneien zo a gav dezhe e c'hall an anv California dont eus Kan Rolland, ur meurgan gallek eus an XIvet kantved, savet diwar-benn faezhidigezh arme Karl Veur e Roncevaux, e Pireneoù Euskal Herria, d'ar 15 a viz Eost 778, p'edo o tec'hel rak an arme vuzulmat.\nE linenn 2924 ar meurgan, a zo er pennad CCIX (209), e kaver an anv Califerne evel unan eus ar broioù meneget, hep resisaat muioc'h pelec'h e c'hallfe bezañ. Dont a ra an anv goude menegiñ hini Affrike, pe Afrika.\nMarvet ma niz, a c'hounezas din kement a vroioù\nEnep din e emsavo ar Saoz,\nHungar, Bulgar, ha kement a dud kontrol,\nRoman, Pouilhan, an holl zo e Palern,\nHag en Affrika, hag ar re en Kalifern;\n–Kan Roland, Rann CCIX ( 209; linennoù 2920–2924), XIvet kantved .\nPeogwir eo savet ar varzhoneg diwar-benn ar Sarazined fallakr e c'haller krediñ eo savet an anv Califerne diwar ar ger kalif. Gallout a rafe Montalvo bezañ bet levezonet gant anvioù damheñvel evel Californo ha Calafornina e Sikilia pe Calahorra e Spagn."\nAr meneg eus ul lec'h gant maouezed hep gwazed a vo adkavet evel un dasson en un arroud eus levr-bourzh Kritof Kolomb e-kerzh e veaj kentañ:-->\nMeurgan Rolland/La Chanson de Roland (en galleg)\nOrin ar ger California (en spagnoleg)\n↑ Gwelout an teoriennoù meneget e-barzh Etimología de California e-barzh etimologias.dechile.net. Accessed 1 April 2006.\nAdtapet diwar « https://br.wikipedia.org/w/index.php?title=Istor_an_anv_California&oldid=1855406 »


Abadenn Sinema : Hostiles\nAbadenn Sinema - Pennad skignet d'ar 07.06.2018\nPennad-komz kaset da benn gant : Jean-Claude Le Ruyet\nUr film sevenet gant : Scott Cooper (2018).\nGant : Christian Bale, Rosamund Pike, Wes Studi (2e14).\nLâred a ran deoc'h krenn-ha-krak, heb gortoz pelloc'h : na lennit ket ar pennad-mañ mar karit mez kit da weled ar film a ziskouez dimp eh eus lec'h d'ar westernoù er sinema c'hoazh.\nUr gouron e oa bet ar c'habiten amerikan Joseph Blocker e-pad brezel an Digevrediñ. Mez en Amerik, er bloaz 1892, e oa daet da voud ur gouarner-prizon en ur c'hreñvlec'h e-kreiz stad ar Mec'hik-Nevez. Ha setu ma voe goulennet gantañ moned dre red da gas ar penn-brezel cheilhenn, Yellow Hawk, klañv braz, hag e familh ouzhpenn, beteg o zouaroù-orin, pell-pell a-vaze. Oblijet e oa, ya, rag nen doa ar c'habiten nemed disprizañs evid an Indian-se en doa lazhet meur a vignon dezhañ.War o hent e kavont Rosalee Quaid, ur vaouez bet lazhet toud he familh ganti gant Komanched ar c'hontre.\nGwallgaset e oa bet toud an dud-se gant ur vuhez rust ha kaled. Leun int a gounnar hag a zisfiziañs e-keñver o nesañ. Ha war an hent dañjeruz e vo red dezhe moned gantañ, e vo daw dezhe ober anavoudegezh kenetreze ha kontañ unan war egile evid treuzvevañ, a-gaoz d'an natur c'harw, pe abalamour da dud arall tort o speredoù.\nGwerso n'em boa ket gwelet ur western ken speredeg. Leun a feulster ennañ, ur gwir western enta, mez leun a breder, leun a garantez, braw-braz ar maezadoù lec'h ma kerzh an dud enne. Diouzhtu e soñjomp e Edward S. Curtis en doa bevet e fin ar c'hantved-se e-mesk Indianed an Amerik ha laosket dimp fotoioù ag ar re vravañ war o divoud. Strewet e pewar-ugent meuriad bennag e oa o niver tro-dro d'ur milion en XVIIIved kantved, pa ne chome ket mui nemed 40 000 anezhe pa'n doa kroget Edward Curtis da voned e darempred gante.\nGelloud a raer gweled ar film evel un astenn a labour Curtis, gant ar muioc'h a vuhez a c'hell ar sinema kennig. Petra a c'heller tennañ ag an daolenn fromuz-braz-se, akord an arvesterion evid lâred e oa erfin ur western gant tudennoù e c'hellomp santoud rac'h ar pezh a dreuz o c'halonoù hag o speredoù ? Evid ur wezh e vez santet don-don psikologiezh an dud ha mard eo hir ar film ne santer ket tamm hirder ebed e-barzh.\nAr pezh en deus skoet war ma spered eo ar santimant-mañ, an heni a c'hell lakad melkoni da zoned war ene an den : boud arruet gant ar c'hetal (interface), da lâred eo war an treuzoù etre daou ved : unan éc'h achuoud, dre heg liez, dre ziouver a zoujañs, hag ur bed arall é toned, splann a-walc'h dija e framm, ha n'eo ket sur tamm ebed e vo gwell an traoù ennañ nag eurusoc'h an dud o do ankouaet an heni kozh emberr. Evel-se eh a ar vuhez war-raog, evel-se e kouezh e izlonk an amzer sevenadurioù o doa bleuñvet e-pad kantvedoù kent moned er-maez a wel.\nAmañ e welomp fin amzer an Indianed, kompren a raomp ema achu an oferenn evite. Daet eo ar marc'h-du hag e vagonioù da voud trec'h war ar roñseed. Daet eo ar fuzuilhennoù da voud mestr war ar gwaregoù, daet ar re wenn da voud mistri ar re ruz. Mez er vandennad vihan-se a heulïomp war an hent en un natur bamuz he braventez, e santer keuz ha glac'har un Amerik savet war aloubadeg rust douaroù sakr. Gouied a raomp bremañ ar pezh a zo bet graet ag an Douar a-c'houde. Ha dasson a ra c'hoazh komzoù peurbadel an Indian Seattle e 1854. "Ne ziskouez ket an dud wenn remerkañ an aer a vez analet gante. Emaint evel an heni a laka meur a zeiz evid mervel : ne glew ket ar fallvlaz nag ar bestañs a sav diwar e gorf."


Arsav-brezel Mudanya - Wikipedia\nArsav-brezel Mudanya (turkeg : Mudanya Mütarekesi ) a zo un emglev etre Turkia (Bodadeg-Veur Vroadel Turkia) en un tu, hag Italia, Bro-C'hall hag ar Rouantelezh-Unanet en tu all. Lakaat a reas un termen da Vrezel Dieubidigezh Turkia. Sinet e voe e kêr Mudanya (Turkia) d'an 11 a viz Here 1922. Ar breutadegoù a grogas d'an 6 a viz Here e maerdi Mudanya, e-dan prezidantelezh ar jeneral turk Ismet Pacha. Kompren a reas an Durked hag ar Vreizhveuriz ne c'hallent ket kregiñ gant ur brezel-bed arall abalamour da d-Tras ar reter hag ar strizhoù-mor, an div gudenn diriadel hag a chome da zirouestlañ. An holl varc'hatourion a voe fur a-walc’h evit bihannaat o goulennoù.\nRouantelezh Gres a savas a-du gant an arsav-brezel d'ar 14 a viz Here 1922. Ar Vreizhveuriz o doa lakaet klaoustre war Gres, dav voe dezhe anzav e oa bet kollet gante. Engoustlañ a rejont rediañ gouarnamant Aten da blegañ war toud al lodenn eus Tras er reter d'ar Maritza ha prometiñ a rejont tennañ buan o holl nerzhioù milourel eus Turkia, d.l.e. eus Kergustentin ivez. En eskemm e voe anzavet gant an Durked derc’hel kont eus interestoù Breizh-Veur e kudenn ar strizhoù-mor hag akord e voent evit ma vefe savet ur c’hendiviz etrebroadel a-zivout ar poent-se. Sinet e voe un arsav-brezel war ar poentoù-se gant Sir Charles Harrington hag Ismet Pacha, ha kensinet e voe raktal gant an daou jeneral hag a oa eno en anv Bro-C’hall hag Italia. Echuet e oa Brezel Dieubidigezh Turkia.\nJacques Benoist-Méchin, Mustapha Kémal ou la mort d’un empire, pajennoù 215 ha 216, Embannadurioù Albin Michel, kentañ trimiziad 1962, Pariz, Bro-C'hall.\nAdtapet diwar « https://br.wikipedia.org/w/index.php?title=Arsav-brezel_Mudanya&oldid=1981511 »\nEmglevioù etrebroadel ar bloavezhioù 1920


Journal de Renaud Camus, mercredi 15 mars 2017\ncréée le jeudi 16 mars 2017, 12 h 16\nmodifiée le jeudi 16 mars 2017, 12 h 21Plieux, mercredi 15 mars 2017, une heure et quart du matin. Me Rimokh a bien du mal avec la société Twitter, dans le procès que je voudrais ~~~~ ~~~~~ ~~~~~~~ ~~ ~~~~~ ~~~~ ~~’~~~~ ~~~~~~~ ~~~ “~~~~~~~~~~”, ~~~~ ~~~ ~~~~~~~ ~~~~~~~, et accusé d’aller ~~~ ~~~~~~ ~~~~~ ~~ ~~~~~~~~~ ~~’~~~~~~~~. ~~~~ ~~~~~~~~~~~~~ ~~~~~~~~ ~~~~~~~~~, ~~~~~ ~~~~~~~~ (~~~ ~~~~~~~ pseudonymes). ~~~~~ ~~~~~~~ ~~~ ~~~~ ~~~~~~~~ ~~~~ ~~~~~~~ ~~’~~~ ~~~~~ ~~~~ ~~~~~~~~~~~ ~~~~~~~~~~~ à Twitter de ~~~~~~~~ ~~~~ ~~~~~~~~~~ ~~~ ~~~~ ~~~~~~~~ ~~~~~~~~~~~ (~~’~~~~ ~~~ ~~~~~~ ~~~~ ~~’~~~ ~~~~~~~ ~~~~~…). ~~~~~~~~, ~~~~~ ~~~~~~~~~~~, ~~~ ~~~~ ~~~~ ~~~~, ~~~~~ ~~~~~~~~ ~~~~ ~~~~~~~ ~~~~~~~~~~~~~~ ~~~~~ se dérober de ~~~~~ ~~ ~~’~~~~~~~~~~~ ~~~~ ~~~~ ~~~~ ~~~~~~~~ : ~~~ ~~~~~~~~~ ~~~ ~~~~~~~~~~ ~~~~ ~~~~~~-~~~~~, ~~~~~~ ~~~ ~~~ ~~~~~~~-~~~~~, ~~~ ~~~~~ ~~~ ~~~~~~~~, ~~~ ~~~ ~~~~~~~ ~~~~~~~~~~~ ~~~ ~~~~~~~ européenne des activités ~~~ ~~~ ~~~~~~ — ~~~ ~~~ ~~~~~~~ ~~~~ ~~~~~~~~~~~~~~, ~~~~ ~~~~~~~ ~~~ ~~~~ ~~~~~~ ~~~~~~~~~~~~~~ : ~~~~~~ ~~~ ~~~~~~~~~~~ ~~~~~~~~~~, ~~~~~~~~~~ ~~~~~~~~~~, etc.\nConfrontés ~~ ~~~ ~~~~~~~~ ~~~~, mais d’autant plus ~~~~~~~~~, ~~~~~~~, ~~~~ ~~~~ ~~ ~~~~~~~~~~, ~~~ ~~~~ ~~~~~~~~ ~~~~~~~~~, ~~~~ ~~~~~ ~~~~~~~~ ~~~ ~~~~~ ~~~~ ~~~~~~~~~ ~~~~~~~~~~~, ~~~~~~~~~~~ ~~~~ ~~~~~~~~~~~ ~~~~~~~~~~~ ~~~~~~ ~~~~~~~ (~~~~~~ ~~~~~~ ~~~~~~ ; mais c’est insignifiant ~~~ ~~~~~~~ ~~~~ ~~~~~~~ ~~~ ~~~~~~~~) ~~~~~ ~~~~~~~ ~~~~~ ~~~~~~~~ ~~~ ~~~~~~~~~. ~~~ ~~~ ~~~~~ ~~ ~~~~~~~ ~~~ ~~~ ~~~~~~~~~, ~~~ ~~~~~~ ~~~’~~~ ~~~~ ~~~~~~~~~, ~~~~~ ~~~~~~~~ pareille décision, entendre ~~~~ ~~~~~ ~~~~~~~~ ~~~~~~~~~~~~~~~~~~~. ~~~ ~~~~~~ ~~~ ~~~~~~, ~~~~~~ ~~~ ~~~~~~~ ~~~ ~~~~~~~~~~ ~~~~~~~~ ~~~~~~~~~~~~~~~ ~~ ~~~ ~~~~~~ ~~ ~~~~ ~~~~~~, ~~~’~~~~~ ~~~~~~~~ ~~~~~ ~~’~~ ~~~~~~ : ~~~~ comment la contraindre ~~ ~~~~~~~~~~~~ ? — ~~~ ~~~~~~~ ~~~ ~~~~~ ~~~~ ; ~~~ ~~~~~~~~~~~~~ ~~~~~ ~~~ ~~~~~~ ~~~~~~, ~~~ jamais.\nNous ~~~~~~ ~~~~~~~~~ ~~~ ~~~~~~ ~~~~~~ ~~~ ~~~ ~~~~~~~~~, ~~~ ~~~ déclencher par là, ~~~~~~ ~~~~~ ~~’~~~~~~~~~~ ~~~~~~~~~~~ ~~~~ ~~~~~~~~~~~, ~~~~ ~~~~~~~~ ~~~~~ ~~’~~~~~~~~. ~~~~~ ~~~~~~ ~~~~~~~~ ~~~~~~~~~ ~~~~ ~~~~~~~~ ~~~ référé.\nDeux ~~~~~~~~ ~~~~~~~~~~~~ ~~~ ~~~~~~~~ ~~~~~~ ~~~~~~~~~~~ ~~~ ~~~~~~~~~ ~~’~~~~~ tout à fait ~~~~~~~~~~~~~ ~~ ~~~ ~~~~ ~~~~~~~~~~, ~~~ ~~~ ~~~ ~~~ ~~~~~~~~~ ~~~ ~~~~~ : ~~~ ~~~~~ ~~’~~~~ ~~~~~ ~~~~ ~~~~~~~~~ ~~~~ ~~~~~ ~~~~~~~~~ ~~~ ~~~ ~~~~~~~~~ ~~~~~~~~~~~~, ~~~ ~~~’~~~ est convenu, semble-t-il, ~~~ nommer ~~~ racaille, ~~~ ~~~~ ~~~~~ ~~~ ~~~~~~~~ ~~~~ ~~~~~~~~~~~~~~ ~~~~~ ~~~~~ effet ; ~~~ ~~~ ~~~~~ ~~’~~~~~~ ~~~~~ ~~~~ ~~~~~~~~ ~~~~~~~~~ ~~~~~~~~~~~~~~~~, ~~~~ ~~~~~~~~ ~~’~~~~ ~~~ France qu’une domiciliation ~~~ ~~~~~~~~~~~~~, ~~~~~~~ ~~~~~~ ~~ ~~~~~~~~, ~~~~~ ~~~~~ ~~~ ~~~~~~~~ ~~~~~~~ ~~~~~ ~~~~~~~~~~~. ~~~ ~~~ ~~~~~ ~~~~~~~~~~~~ ~~~~ ~~~~~ ~~~~~~~~, ~~~~~~~~~ ~~~ ~~~~~~~~~~~~~~~~, ~~~~~ ~~~ ~~~~~~~~~~~~ ~~’~~~~~~~~~ constitue l’essence et ~~~ ~~~~~~~~ ~~~ ~~~~~~~~~~~, ~~~~~~~ ~~~~~~~~~ ~~~ ~~~~~~~~~~~~ ~~~~~~~.\nvoir l’entrée du mercredi 15 mars 2017 et son image dans Le Jour ni l’Heure


Lammoù-dour an Iguazú - Wikipedia\nLammoù-dour an Iguazú\nLammoù-dour an Iguazu (pe Iguassu, pe Iguaçu), anavezet e portugaleg evel Cataratas do Iguaçu, hag e spagnoleg evel Cataratas del Iguazú, a zo lammoù-dour war ar Stêr Iguazu a ra an harzoù etre stad Paraná e Brazil ha proviñs Misiones en Arc'hantina. Adal al lammoù-dour e komzer eus Iguazu Izel pe Uhel.\nLammoù-dour an Iguazu gwelet eus Brazil\n2 Monet di\n3 Lammoù-dour an Iguazu hag ar re all\nLammoù-dour an Iguazu\nN'eo ket ul lamm-dour met 275 a zo, a-hed 2.7 km eus red ar stêr Iguazu.\nUnan anezho, anvet Garganta del Diablo pe Garganta do Diabol (Korzailhenn an Diaoul, e brezhoneg), zo dezhañ stumm un U, 82 metrad uhelder, 150 metrad ledander, ha 700 metrad hed. An hini souezhusañ eo, ha hennezh a verk an harz etre Arc'hantina (80%) ha Brazil (20%).\nGwenodennoù da dostaat\nMont a c'haller d'al lammoù-dour adalek div gêr a bep tu dezho:\nFoz do Iguaçu e Paraná, Brazil\nPuerto Iguazú, en Misiones, Arc'hantina,\nhag ivez adalek Ciudad del Este e Paraguay, en tu all d'ar stêr Parana dirak Foz do Iguaçu.\nLammoù-dour an Iguazu hag ar re allAozañ\nGwelet eus ur c'harr-nij e tu Arc'hantina\nLammoù an Iguazu\nGarganta del Diablo ("Korzailhenn an Diaoul")\nLamm-dour ha touristva brazilian\nAdtapet diwar « https://br.wikipedia.org/w/index.php?title=Lammoù-dour_an_Iguazú&oldid=1865972 »\nDernière modification le 16 C'hwe 2020, à 23:04\nKemmoù diwezhañ degaset d'ar bajenn-mañ d'an 16 C'hwe 2020, da 23:04.


Marc'harid Aostria (1480-1530) - Wikipedia\nUr bajenn disheñvelout Marc'harid Aostria zo ivez.\nMarc'harid Aostria (1480-1530), merc'h da Masimilian Iañ an Impalaeriezh Santel ha da Mari Bourgogn (1457-1482)|, a oa arc'hdugez Aostria, dugez Bourgogn ha Savoia, gouarnerez an Izelvroioù bourgognat evit he niz Karl V.\nPoltred Marc'harid Aostria gwisket en intañvez.\n1 Dimezet da dri bloaz\n2 Dimeziñ e Spagn\n3 Dimeziñ adarre\nDimezet da dri bloazAozañ\nD'ar 27 a viz Meurzh 1482, pa varvas he mamm Mari Bourgogn, e taolas Loeiz XI, roue Bro-C'hall, he c'hrabanoù war Artez, Franche-Comté, Charolais, Mâconnais hag Auxerrois, hag evit diazezañ e daol preizherezh e varc'hatas gant Masimilian yaouank dimeziñ e vab, an daofin Charlez ( a vo Charlez VIII), gant Marc'harid, merc'h Masimilian, (Feur-Emglev Arras, 1482).\nMadoù Marc'harid Aostria entre feureglevioù Arras (1482) ha Strasbourg (1505)\nEn 1483, pa ne oa Marc'harid Bougogn nemet 3 bloaz, e voe kaset da Amboise da vezañ savet evel Merc'h Bro-C'hall gant Madame de Segré, dindan urzhioù Anne de France, itron Beaujeu, merc'h da Loeiz XI ha rejantez ar rouantelezh. Savet e voe ar plac'hig pell diouzh he zud, war lez al Liger, e galleg eta, hogen moumounet gant an holl. He danvez-pried a oa dek vloaz koshoc'h a oa karadek en he c'heñver ha tomm e oa-hi outañ. Met en 1491, dre abegoù politikel, e voe kaset kuit gant Charlez VIII a zimezas da Anna Breizh.\nKoulskoude eo adalek 1488 e oa brud eus kas kuit Marc'harid Aostria, da lavarout eo da lezel Artez ha Franche-Comté evit kemer Breizh, petra bennak ma voe dimezet Anna Breizh e 1490 (dre hanterouriezh) da Vasimilian, tad Marc'harid. Sur e oa neuize Marc'harid da vezañ rouanez, hag evit asuriñ anezhi a se en devoa ar roue Charlez lakaet poltrediñ anezhi gant Bourdichon, livour ofisiel al lez.\nD'ar 25 a viz Du 1491 eta, e Baugé, e-kerzh un emgav gant Charlez eo e kemeras eñ ""koñje" anezhi, hogen e miz Kerzu en ofisiel, petra bennak ma c'haller lavarout ne veze ket graet dezhi evel d'ur rouanez ken adalek deroù 1491. Kuit e voe kaset d'he zad gant hec'h argouroù. Daou vloaz goude e voe sklaeraet he flanedenn gant feur-emglev Senlis (1493).\nDroug a vagas Marc'harid ouzh Bro-C'hall a-hed he buhez, nemet ouzh Anna Breizh, a gemeras truez outi, ne reas ket, rak kenskrivañ ganti a reas.\nDimeziñ e SpagnAozañ\nHa hi d'an Izelvroioù war he c'hiz ma oa gortozet gant Marc'harid York, intañvez he zad-kozh, Charlez an Her. He zad Masimilian neuze a grogas da varc'hata div eured gant ar Rouaned Katolik : hini e vab Fulup gant Janed Kastilha, ha hini Marc'harid gant an infant Juan Aragon ha Kastilha, pennhêr div rouantelezh, Rouantelezh Aragon ha Rouantelezh Kastilha.\nE 1496 setu hi war an hent da Spagn eta. Bamet e voe Juan, a-hervez gant koantiz e zanvez pried. Hogen klañv e oa gant an droug-skevent ha mervel a reas c'hwec'h miz goude an eured, d'ar 4 a viz Here 1497.\nPa varvas Juan e oa dougerez Marc'harid. Ken glac'haret e oa gant marv he fried ma c'hanas he merc'h a-raok ar c'houlz, d'an 8 a viz Kerzu 1497, ha ma varvas ar bugelig. Daou vloaz c'hoazh e chomas e Spagn a-raok mont en-dro da gêr Bruxelles en 1500, da lidañ badeziant he niz ha filhor Charlez Aostria. Ne oa c'hoazh nemet 20 vloaz.\nTeir gwech e voe dimezet, bugel ebet n'he doe.\nE 1483 en Amboise d'an danvez-roue gall Charlez VIII, ha hi 3 bloaz. Eizh vloaz goude, e 1491, e voe kaset kuit: er bloavezh-se en-eeun e timezas ar roue gall da Anna Vreizh.\nDimezet e voe da vat en 1497, da 17 vloaz, da Juan Aragon ha Kastilha (1478-1497), priñs Asturiez. Mervel a reas ar priñs c'hwec'h miz goude gant an droug-skevent.\nUr verc'h dalif he doe, met ne vevas ket.\nAddimezet e voe Marc'harid e 1501 da Philibert II Savoia. Bugel ebet n'o doe.\nMervel a reas divugel. Met ober a reas war-dro he nizez Marc'harid Aostria (1522-1586), bastardez Karl V ha Johanna Maria van der Gheynst. Honnezh a voe gouarnerez an Izelvroioù spagnol (1559-1567) evit he hantervreur Fulup II (Spagn).\n↑ Dihelloù broadel Bro-C'hall, KK76 : kontoù kambr ar roue.\n↑ Henri Pigaillem, Anne de Bretagne, Taillandier 2012, p. 141.\nAdtapet diwar « https://br.wikipedia.org/w/index.php?title=Marc%27harid_Aostria_(1480-1530)&oldid=1971555 »\nKemm diwezhañ d'an 5 Meu 2022 da 09:20


Ar vuhez en enezenoù : ti e ziaz mein-pastur e Beg-ar-Loued | Becedia\nOadvezh an Arem e Breizh\nAberzhiñ arem : ar fiziadoù metal e-maez ar bezioù\nKempenn an tiriad : labourioù meur da stummañ ar maezioù\nAr vuhez en enezenoù : ti e ziaz mein-pastur e Beg-ar-Loued\nAozer : Yvan Pailler / Gouere 2020\nRelegoù dizismantr awalc’h un ti e ziaz mein-pastur, bet savet e oadvezh kentañ an Arem, zo bet kavet e Beg-ar-Loued e Molenez (Penn-ar-Bed). Hañval awalc’h ouzh ar pezh eo bremañ e oa enezeg Molenez neuze, ha pa oa live ar mor tri metr izeloc’h d’ar c’houlz-se, girzhier ha killioù warni c’hoazh.\nDaou goulzad zo bet da savidigezh an ti-mañ a-hed pevar c’hantved (2 200-1 800 kent JK). Savet e oa bet un eil ti war dismantroù an hir a savadur kentañ, kromm penn e voger-draoñ. Ne oa ket bet savet-mat diazezoù an eil ti-se ha skorañ anezhañ e meur a lec’h a oa bet ezhomm ober, kuit na kouezhfe en e boull. Kempennet e oa bet e endro dostañ gant a-bep seurt adsavadurioù : ur skiber, ur porched hag ur voger-gleuz.\nA-drugarez d’ar c’hregin bet berniet gant annezidi al lec’h-se ha d’ar gwiskad traezh a oa en em ledet buan warnañ war-lerc’h e zilez eo bet miret atredoù an ti en ur stad eus ar gwellañ, un testeni dibar anezho eus buhez pemdeziek an dud-se. Goveliñ a raent, ha tennañ splet a raent ivez eus a bep seurt mein a gavent war al lec’h da sevel ostilhoù bras ha bihan. Listri fin hag endalc’hoù ledan da aozañ pe da virout boued a stumment ivez o verañ pri. A bep seurt edeier (heizh, yell ha gwinizh) ha potaj (fav-munut ha piz-bihan) a veze gounezet gante ha frouezh (kraoñ, hog hag ili-ho) a veze dastumet gante. Sevel a raent saout, moc’h, deñved, ha givri marteze. Splet a dennent eus an aod ivez o kregina, kranketa, chevreta hag all. Sevel koredoù, chaseal reuniged ha laboused-mor a raent ivez.\nNe oa ket distag-kenn ar gumuniezh-tud-se diouzh ar re a veve war an douar-bras, ha pa oant o chom a-hed ar bloaz war an enezenn diwar ar madoù gounezet gante nemetken, pa oa gante-holl an hevelep dafar hag an hevelep implij eus ar metal.\nAUTEUR : Yvan Pailler\narkeologour en INRAP


Steampunk zo un is-rummad eus ar skiant-faltazi hag a dalvez evit kement oberenn savet en deiz a hiziv, met lec’hiet en XIXvet kantved ar rouanez Victoria peurliesañ, pe e penn-kentañ an XXvet kantved.\nImplijet e vez ivez evit kement oberenn a c’hoarvez en dazont, met gant un endro damheñvel ouzh hini an XIXvet kantved.\nUn urzhiataer steampunk\nOuzhpenn er skiant-faltazi e c’haller kavout oberennoù steampunk e-touez ar romantoù polis, ar romantoù moliac’h hag ar romantoù diazezet war troioù-kaer. Daoust ma c’hoarvez an istorioù steampunk en amzer dremenet e kaver alies-tre enno urzhiataerioù ha kalz fent.\nOberennoù steampunk a gaver ivez war dachenn ar sinema (Steamboy) ha hini ar bannoù-treset (Adèle Blanc-Sec gant Jacques Tardi, The League of Extraordinary Gentlemen gant Alan Moore).\nIjinet eo bet ar ger steampunk a-benn envel oberennoù tri skrivagner : K.W. Jeter, Tim Powers ha James Blaylock.\nEvit a sell ouzh an oberennoù krouet a-raok 1979 e reer proto-Steampunk anezho.\nAn oberennoù steampunk a vez rannet e div lodenn peurliesañ : diouzh un tu, ar re diazezet war ur bed krouet penn-da-benn gant ar skrivagner (Powers, Blaylock, Gibson & Sterling, Stableford); diouzh an tu all, ar re diazezet war harozed bet krouet a-raok (Sherlock Holmes, Frankenstein, Drakula, Dr. Jekyll, Jakez an toullgofer...) pe diazezet war oberennoù skrivagnerien all (H. G. Wells, Jules Verne pe Arthur Conan Doyle).\nNiverus eo ar skridoù diazezet war istorioù Sherlock Holmes, Sherlock Holmes' War of the Worlds (1975) hag Exit Sherlock Holmes (1977) da skouer.\nUn den e vrec'h dehoù galvezadel en doare steam punk\nAdtapet diwar « https://br.wikipedia.org/w/index.php?title=Steampunk&oldid=1814554 »\nDernière modification le 12 Kzu 2018, à 09:33\nKemmoù diwezhañ degaset d'ar bajenn-mañ d'an 12 Kzu 2018, da 09:33.


Buhez ar Sent/1894/Janvier hag he goumpagnunez - Wikimammenn\nBuhez ar Sent/1894/Janvier hag he goumpagnunez\n◄ Joseph Kupertin Janvier hag he goumpagnunez Eustach hag he goumpagnunez ►\nann naontekved devez a viz guengolo\nSANT JANVIER HAG HE GOUMPAGNUNEZ, MERZERIEN\nJanvier a ioa eskop e kear Benevant enn Itali d’ar mare ma tougaz ann impalaer Dioklesian eul lezenn a varo a enep ar gristenien. Daou avieler euz a Bouzzool, ho hano Sosii ha Prokulus, o veza bet prizouniet er gear-ze asambles gant daou vourc’hiz kristen, eskop Benevant a ieaz di d’ho guelet evit ho c’hrenvaat er feiz ha rei nerz d’ho c’haloun. Raktal e oue diskuillet d’ar gouarner Timothee, hag hema a ordrenaz kregi ennhan d’he dro, hag he gas da gear Nool.\nKorf sant Janvier a oue kaset divezatoc’h da gear Napl, el leac’h ma’z euz kalz a zevosion evithan. Eno e virer ive eur vuredad euz he c’hoad, ha dre eur burzud hag a bad ouspenn pemzek kant vloaz zo, ar goad-se, kaledet ha pouloudennet gant ann amzer, a deu da danoaat ha da virvi kerkent ha ma vez tosteat ouz penn ar merzer kalounek.\nAr mirakl great e kenver ar gouarner Timothee a reaz da dost pemp mil paian anaout ar virionez euz ar relijion gristen ; mes he-unan e chomaz aheurtet enn he zallentez a spered goude beza bet pareet dioc’h he zallentez a gorf. N’e ket heb abeg e Tavar Abraham da Lazar, e parabolenn ar fals pinvidik : « — Ar re ne zelaouont na Moizes, nag ar bropheted, ne rafent ket muioc’h a van ha pa deufe unan bennag euz a douez ar re varo da brezeg d’ezho. » N’euz netra diesoc’h eget lakaat eur pec’her aheurtet da zistrei ouz Doue ; diouallit eta dreist peb tra ouz ann aheurtamant-se.\nAdtapet diwar « https://br.wikisource.org/w/index.php?title=Buhez_ar_Sent/1894/Janvier_hag_he_goumpagnunez&oldid=30888 »\nKemmoù diwezhañ degaset d'ar bajenn-mañ d'an 23 Gen 2012, da 20:16.


Marien Ngouabi (31 a viz Kerzu 1938 - 18 a viz Meurzh 1977) a oa ur soudard hag ur politikour eus Republik Kongo, bet prezidant ar vro adalek 1969 betek e varv.\nGoude bezañ bet stummet e Bro-C'hall e tistroas d'e vro, da Bointe-Noire ma oa eil-letanant e 1962 ha letanant e 1963. E miz Gouere 1968 e voe harzet un nebeud dezvezhioù, a-raok bezañ dieubet gant soudarded all. E miz Eost e krouas ar Conseil National de la Révolution (Kuzul Broadel an Dispac'h) hag e miz Gwengolo e voe lakaet Alphonse Massamba-Débat da reiñ e zilez. Alfred Raoul a voe lakaet neuze e penn ar Stad daoust ma oa ar galloud gant Ngouabi e gwirionez. D'an 31 a viz Kerzu 1968 ec'h eas Ngouabi da brezidant Kongo da vat.\nCheñch a reas anv ar vro, lakaet da Republik Poblel Kongo, Stad marksour-leninour gentañ eus Afrika. Lazhet e voe Marien Ngouabi en ur gwalldaol d'an 18 a viz Meurzh 1977. En devezhioù war-lerc'h e voe harzet ha fuzuilhet meur a zen, war zigarez o doa kemeret perzh er gwalldaol, Massamba-Débat en o zouez. Joachim Yhombi-Opango a voe lakaet e penn ar Stad er gouarnamant da c'hortoz.\nAdtapet diwar « https://br.wikipedia.org/w/index.php?title=Marien_Ngouabi&oldid=1478866 »


Kambrian krenn - Wikipedia\nAr c'hambrian krenn, anvet ivez Albertan, Acadian pe St. David a zo an eil maread douarouriel eus ar c'hambrian. En em astenn a ra eus 513 ± 2 milion a vloavezhioù 'zo betek 501 ± 2 milion a vloavezhioù 'zo. Disrannet e daou ismaread nann-anvet.\nE-pad ar c'hambrian krenn e veve organeoù iskis skiltroù Burgess.\nSeblantout a ra en-deus kemmet kenaozadur kimiek ar meurvorioù e-pad ar c'hambrian krenn. Tra ma oant kenaozet eus aragonit e deroù ar maread ez eas da razek goueledoù ar c'hambrian krenn dreist-holl. An dra-se a zamveneg e oa pinvidik e magneziom ar morioù. War a seblant e tigreskas live ar meurvorioù goude 501 milion bloavezhioù'zo ha feur a vagneziom a yeas war gresk. Da get e lakaas ar c'hemm-se an arc'heoyathided hag e pad meur a vilion a vloavezhioù ne oa organeg ebet barrek da sevel kerreg war an Douar.\nKenderc'hel a ra ar vuhez da liesaat, avat, gant donedigezh an anomalocarided, ar breizherien vras gentañ, hag a c'helle muzuliañ 3 m. Hervez klaskourien 'zo e voe ganet al lagadoù e-pad ar maread-se.\nAr c'hambrian krenn war Palaeos.com\nAdtapet diwar « https://br.wikipedia.org/w/index.php?title=Kambrian_krenn&oldid=1806294 »\nKemmoù diwezhañ degaset d'ar bajenn-mañ d'an 19 Gwe 2018, da 10:09.


Statud mirerezh - Wikipedia\nStatud mirerezh ur spesad zo ur merker hag a ro an tu da briziañ pegen bras eo ar riskl en deus ar spesad da vont da get d'ur mare bennak.\nDiskouez a ra hag-eñ ez eus eus ar strollad boudoù bev-se c'hoazh ha, ma'z eus, e petore dañjer emañ ar strollad da vont da get en amzer da zont. Kalz dezverkoù a vez kemeret e kont. Ouzhepnn da niver al loened bev c'hoazh e seller ouzh feur digresk pe kresk ar strollad, an dañjerioù anavezet ha kement a zo. Reizhiadoù disheñvel eus Statud mirerezh zo hag a vez implijet el live etrebroadel, e strolladoù broioù zo, hag el liveoù broadel ha lec'hel.\nBern klopennoù Bizoned. Ne oa ken 750 bizon e 1890 da c'houde ar re chaseerezh.\n1 Reizhadoù etrebroadel\n1.1 An IUCN ha Roll ruz ar spesadoù en arvar\n1.2 Ar C'henemglev diwar-benn kenwerzh ar spesadoù loened ha plant gouez en arvar\n2 Reizhiadoù a labour e meur a vro\n3 IUCN ha Nature Serve\n4 Reizhiadoù broadel\n5 Ar rummadoù spesadoù\n5.1 Ar spesadoù aet da get\n5.2 Ar spesadoù aet da get en natur\n5.3 Ar spesadoù en arvar bras\n5.4 Ar spesadoù en arvar\n5.5 Ar spesadoù kizidik pe chalus\n5.6 Ar spesadoù tost da vezañ en arvar\n5.7 Ar spesadoù n'emaint ket en arvar\n6 Liammoù diavaez\nAn IUCN ha Roll ruz ar spesadoù en arvarAozañ\nRoll ruz ar spesadoù en arvar an IUCN eo ar reizhiad priziañ ha renkañ anavezetañ. Er reizhiad-se lakaat ar spesad-mañ-spesad en ur rummad pe en unan all dre statudoù mirerezh (rummadoù) hag arouezioù-barn resis. Etre tri rummad e tasparzh ar spesadoù en arvar : arvar bras (berradur : CR CRitical), arvar (EN ENdangered), ha halus (VU VUlnerable). Savet ez eus ivez ur roll eus ar spesadoù aet da get abaoe ar bloaz 1500 kent J.-K. (EX, EXtinct, aet da get) hag eus an taksa a zo aet da get en natur (EW Extinct in the Wild). Renablet eo ivez e rummadoù an taksa a zo tost da vezañ en arvar (NT Near Threatened) hag ar spesadoù n'emaint ket en arvar (LC, Least Concern). Gwelet deskrivadenn ar rummadoù disheñvel izeloc'h.\nAr C'henemglev diwar-benn kenwerzh ar spesadoù loened ha plant gouez en arvarAozañ\nKenemglev Washington (Convention on International Trade in Endangered Species of Wild Fauna and Flora, CITES) a voe sinet e 1973 evit kadarnaat n'eo ket lakaet en arvar ar spesadoù loened ha plant gouez gant ar c'henwerzh etrebroadel.\nReizhiadoù a labour e meur a vroAozañ\nEn Unvaniezh Europa, al lezenn-reizhañ diwar-benn kenwerzh ar spesadoù gouez en UE a glask seveniñ ar c'henemglev CITES en UE, war un dro gant darbaroù all. NatureServe a labour e Suamerika, SUA, Kanada hag en inizi ar Mor Karib. Diorroet eo bet abaoe ar bloavezhioù 1980 gant skiantourien eus "NatureServe", "The Nature Conservancy", hag ur rouedad programmoù diwar-benn ar glad naturel ha kreizennoù roadennoù. Labourat a ra muioc'h-mui gant reizhiad Roll Ruz an IUCN.\nLevr ruz ar c'hevredad rusian a vez en implij eno.\nIUCN ha Nature ServeAozañ\nUn touseg alaouret (Incilius periglenes), gwelet evit ar wezh diwezhañ e 1989. Spesad aet da get hervez rummatadur an IUCN abaoe 2001\nSetu amañ rummatadur an IUCN ha hini NatureServe, gant o displegadennoù.\nRummatadur an IUCN\nSeizh live pennañ\nEX Extinct — Spesad aet da get. Ne anaver loen bev ebet.\nEW Extinct in the Wild — Spesad aet da get en natur. Ne anaver nemet loened bac'het pe adlakaet en natur pell diouzh o metoù istorel.\nCR CRitically endangered — Spesad war-nes mont da get en natur.\nEN Endangered — Spesad en arvar bras en natur.\nVU Vulnerable — Spesad en arvar en natur.\nNT Near Threatened — Spesad tost en arvar. A c'hall dont da vezañ en arvar en natur.\nLC Least Concerned — Spesad en arvar izelañ. Paot ha niverus en e vetoù naturel istorel.\nStatudoù ha n'int ket aroueziet.\nCD Conservation Dependant — Spesad e dalc'h ar mirerezh. Nebeut a arvar. Spesad gwarezet evit mirout outañ a vezañ tost en arvar (NT) en abeg da zarvoudoù hag a c'hall c'hoarvezout.\nDD Data Deficient — Diouer a zitouroù evit rummata ar spesad.\nNE Not Evaluated — Ar spesad n'eo ket bet priziet c'hoazh.\nAn Dodo, amañ en ur skeudenn eus 1651 gant Jan Savery, zo ur spesad a vez meneget alies evel skouer eus ur spesad aet da get n'eus ket pell\nTri live priziadur\nG Global — Priziadur er bed a-bezh, pe e metoù hollek ar spesad\nN National — Priziadur en ur Stad resis\nS Subnational — Priziadur en ur rann eus ur Stad, da skouer : Pennsylvania en SUA, Kernev-Veur er Rouantelezh-Unanet\n1 Critically imperiled — War-nes mont da get. Kavet 5 gwech d'ar muiañ, pe nebeutoc'h eget 1 000 loen.\n2 Imperiled — En arvar bras. Kavet etre 6 gwech d'an nebeutañ hag 20 gwech d'ar muiañ, pe etre 1 001 ha 3 000 loen.\n3 Vulnerable — En arvar. Rouez. Etre 21 wech d'an nebeutañ ha 100 gwech d'ar muiañ, pe etre 3 001 ha 10 000 loen.\n4 Apparently secure — E surentez evit doare. Divoutin eo ar spesad hogen ral n'eo ket. Bez' ez eus abegoù da soñjal e c'hellfe bezañ en arvar en dazont. Kavet 101 wech d'an nebeutañ, pe muioc'h eget 10 001 loen.\n5 Secure — Divrall. Boutin, paot, niverus, hep dañjer ebet war verr dermen pe hir dermen\nR pe ? — Kavet el live N pe S, hep na ve bet termenet stad ar spesad eno. Ar rummadoù G1R, G2R, G3R a dalvez n'eus stad resis ebet el live lec'hel, met en arvar eo ar spesad moarvat, ma n'eo ket aet da get.\nH — Aet da get pe distrujet : gouzout a ouzer ez eus eus ar spesad, met n'eus bet adkavet loen ebet.\nX — Aet da get pe distrujet, n'eus bet kavet loen ebet ha n'eus spi ebet da adkavout unan. El live G emañ ar rummad "aet da get", war al liveoù "N" pe "S" eo "distrujet".\nAn Environment Protection and Biodiversity Conservation Act (EPBC Act, 1999) a zeskriv rolloù spesadoù en arvar, kumuniezhioù ekologel hag argerzhioù gourdrouzus. Bodañ a ra ar rummadoù e Roll ruz an International Union for Conservation of Nature (IUCN) eus 1994. Kent an EPBC Act e veze implijet ur renkadur eeunoc'h gant an Endangered Species Protection Act (1992). Gouarnamantoù Stadoù Aostralia o deus ivez reizhiadoù dibar.\nAr rummadoù spesadoùAozañ\nUr gorilh meneziat, ur spesad tost-kenañ dimp hag en arvar bras\nTigred Siberia zo un isspesad tigred a zo en arvar hiziv ; tri is-spesad tigred zo aet da get dija.\nEmañ ar gwepard e-touez ar spesadoù chalus\nDourgi Europa zo tost da vezañ en arvar\nAr Bleiz moueek zo tost da vezañ en arvar abalamour ma koll ar metoù ma oa o vevañ, abalamour ma vez implijet an tachennoù-se evit al labour-douar dreist-holl.\nAr spesadoù aet da getAozañ\nE bevoniezh hag en ekologiezh, ar steuzidigezh zo diwezh un organeg pe ur strollad organegoù (takson), da gustum ur spesad. Mare ar steuzidigezh a c'hoarvez gant marv ezel diwezhañ ar spesad peurliesañ, e spered an dud, daoust ma c'hall ar varregezh da ouennañ, ha da zont war gorre ar bec'h, bezañ kollet a-raok ar mare-se. Diaes eo jediñ ar mare-se ha peurliesañ e vez graet pa c'haller teurel ur sell war ar pezh a zo c'hoarvezet, da c'houde. Diskouez a ra an arkeologiezh hag ar baleontologiezh e oa dister an niver a spesadoù o vont da get kent d'an dud en em strewiñ e pep lec'h war gorre an Douar. ral e oa ar steuzidigezhioù spesadoù a-vloc'hadoù bras.\nWar-dro 10 0000 vloaz zo eo kroget ar spesadoù da vont da get buanoc'h-buanañ, ar pezh a glot gant kresk an denelezh abaoe steuzidigezh vras ar c'hretase. Roet e vez an anv a "steuzidigezh an Holosen" a reer eus an argerzh-se hag ar 7vet gwezh an hini eo ez a ar spesadoù da get a-vloc'hadoù bras. Lod eus an arbennigourien a soñj dezhe e c'hallfe an hanter eus ar spesadoù a anavomp mont da get ac'hann da 2100. N'emañ ket an holl a-du gant ar sell-se,.\nOuzhpenn an abegoù kozh ha naturel a laka spesadoù da vont da get, an abegoù liammet ouzh bezañs an den abaoe nebeud amzer a bouez muioc'h-mui : saotradur an endro, regorvoiñ an danvezioù naturel, distruj ar meteier, dic'hallusted evit izili ur spesad da gejañ degaset gant bruzunadur an tachennoù gouez... Ur bern efedoù a c'hallfe kreskiñ en amzer da zont abalamour da dommadur ar blanedenn.\nE-touez ar spesadoù aet da get nevez zo dindan levezon an dud emañ emoued Tasmania, ar goded bras, ibized ar Reunion, leoned Europa, ha lern an Inizi Maloù.\nAr spesadoù aet da get en naturAozañ\nSpesadoù a zo, evel kezeg Przewalski, Leon an Atlas ha Cyprinodon longidorsalis (ur spesad pesked), zo aet da get en natur hag a chom bev abalamour ma vez desavet un nebeud gant an den hepken. Plant a zo ne vezont kavet ken el liorzhoù evel Rhododendron kanehirai a zo aet da get e Taiwan, o bro c'henidik.\nAlies e vez dister-kenañ stad ar spesadoù-se. Da skouer ne chom nemet un daou-ugent ezel bennak eus al lapoused trovanel Mitu mitu er bed, ha dalc'het int e zooioù.\nAr spesadoù en arvar brasAozañ\nRummad ar spesadoù en arvar bras zo anezhañ ar rummad ar muiañ en arvar hervez Roll ruz an IUCN evit ar spesadoù gouez (gwelit Roll ar spesadoù ar muiañ en arvar). Ur spesad zo disklêriet en arvar bras p'en deus kollet 80% eus e izili e-korf tri remziad, pe pa gollo hep mar an hevelep kementad en hevelep prantad.\nPeogwir ne laka ket an IUCN ur spesad da unan aet da get kent ma vije bet kaset da benn enklaskoù don ha hir e c'haller soñjal ez eus spesadoù a zo aet da get dija hag a zo c'hoazh war roll ar spesadoù en arvar bras. Ur rummad nevez evit ar spesadoù a c'hallfe bezañ aet da get a zo bet kinniget gant BirdLife International da dermeniñ ar strollad-se.\nSkouerioù eus loened en arvar bras :\n• Sourd Anderson\n• Loupard an Amour\n• Makao gouzoug glas\n• Kondor Kalifornia\n• Sturj Europa (gwarezet en Europa abaoe 1982)\n• Reunig manac'h Hawaii\n• Liñs Iberia\n• Gorilh ar reter (280 loen a chomfe)\n• Gorilh ar menezioù (790 loen a chomfe)\nSkouerioù plant en arvar bras :\n• Sedrez Bermuda\n• Koad gavr\nAr spesadoù en arvarAozañ\nAr spesadoù en arvar zo e riskl da vont da get abalamour ma cheñch o metoù pe abalamour ma vezont debret, lazhet betek re gant an dud pe gant spesadoù all eus ar metoù pe spesadoù aloubus. En o zouez emañ ar Balumed glas, ar Pandaed bras, Louparded an erc'h, chas gouez Afrika, an Tigred, an Albatrozed.\nAr spesadoù kizidik pe chalusAozañ\nE bevoniezh hag en ekologiezh, ur spesad kizidik pe chalus, zo ur spesad en arvar abalamour d'e berzhioù biologel el laka da vezañ kizidik-kenañ d'ar gourdrouzoù liammet gant obererezh an dud pe da anadennoù naturel a zo.\nAr rummad-se a vod spesadoù o deus tizhet ar c'hentañ pazenn eus ar riskl steuzidigezh (hervez ar rummatadur COSEWIC / COSEPAC). Pa gresk ar riskl ma'z afe ar spesad-se da get e vez renket e-touez ar spesadoù en arvar.\nAr spesadoù tost da vezañ en arvarAozañ\nSpesadoù tost da vezañ en arvar (IUCN : NT) zo ur statud mirerezh roet d'ar spesadoù ha d'an taksa a c'hell bezañ sellet oute evel en arvar da vont da get en dazont tost, daoust ma n'int ket lakaet er stadud "spesad en arvar" (IUCN :EN). Evel-se e tiskouez an IUCN ez eo pouezus priziañ en-dro statud an taksa-se alies.\n37 480 daksa zo er rummad-se e miz Genver 2022. An arouezioù-barn implijet da renkañ ar spesadoù er rummad-se a rank diskouez emañ tost ar strolladoù loened e kaoz da dremen er rummad war-lerc'h (spesadoù chalus) pe e c'hallfent tremen er rummad-se. Lod eus spesadoù ar rummad-se zo spesadoù a chom en ur stad mat a-walc'h a-drugarez d'ar strivoù graet evit o mirout, e-kichen a-raok o devo ur rummad dezhe o-unan.\nAr spesadoù n'emaint ket en arvarAozañ\nE rummad ar spesadoù n'emaint ket en arvar (IUCN: LC) emañ ar strolladoù a zo bet priziet met na lakaer ket en unan eus ar rummadoù all. N'int ket bet termenet evel spesadoù en arvar pe kizidik. Kalz spesadoù boutin evel an Dube tarroz, ar gwenan, "moustiked-tigr" Azia (Aedes albopictus), ar Jenevreg-boutin, Skoul ar geunioù, ar Glaouer Apus horus hag al logod zo renket er rummad-se.\nNe c'heller ket lakaat ur spesad er rummad-mañ ma n'eo ket bet priziet stad e boblañs, eleze ez eo ret kaout titouroù azas diwar-benn niver e izili hag an tachennoù m'emaint o vevañ evit ober un disklêriadenn eeun pe get diwar-benn riskl ur spesad da vont da get.\nAbaoe 2001 ez eo "LC" berrdur ar rumad-se a-c'houde stumm 3.1 rummadoù hag arouezioù-barn an IUCN.\n(en) (es) (fr) Lec'hienn ofisiel an IUCN\n(en) (es) (fr) (ja) The IUCN RedList of Threatened species\n(en) Lec'hienn ofisiel NatureServe\n↑ The Future of Life, E.O. Wilson. Sellet ivez ouzh The Sixth Extinction : Patterns of Life and the Future of Humankind gant Richard Leakey\n↑ Bjorn Lomborg, L'écologiste sceptique, p. 365 met kenseurted an aozour o deus kavet kalz abeg el levr-se.\n↑ Colinvaux, Paul Alain 1989 The past and future Amazon, Scientific American, Mae 989.\n↑ William F. Fagan, Peter J. Unmack, Colleen Burgess, W. L. Minckley (2002) : Rarity, fragmentation, and extinction risk in desert fishes. Ecology: Vol. 83, No. 12, pp. 3250-3256.]\n↑ Apes extinct in a generation, BBC, 2005-09-01\n↑ Committee on the Status of Endangered Wildlife in Canada / Comité sur la situation des espèces en péril au Canada.\n↑ (en) IUCN\nAdtapet diwar « https://br.wikipedia.org/w/index.php?title=Statud_mirerezh&oldid=1993662 »\nKemm diwezhañ d'an 16 Mae 2022 da 17:38\nKemmoù diwezhañ degaset d'ar bajenn-mañ d'an 16 Mae 2022, da 17:38.


Diktatouriezh ar broleteriezh - Wikipedia\nDiktatouriezh ar broleteriezh\nDiktatouriezh ar broleteriezh pe diktatouriezh ar broleterien eo ar bazenn ret tremen drezi a-benn sevel ar gomunouriezh hervez ar gelennadurezh roet gant Karl Marx ha Friedrich Engels da feizidi ar gomunouriezh.\nKumun Pariz e 1871 a oa, hervez Engels, kentañ pleustradenn ar gredenn e-barzh an dikatouriezh-se.\nHervez Bonreizh Rusia e 1918 (a-raok na vo anvet Unvaniezh soviedel) e oa o lakaat e pleustr diktatouriezh ar broleterien. Met tennet eo bet ar gerioù-se eus Bonreizh 1936.\nKoulskoude ez eus bet kalz marksourien o lavaret ne oa an URSS nag un «Diktatouriezh ar broleteriezh» nag ur «stad a sokialouriezh», met un diktatouriezh war ar broleteriezh, hag a-wechoù ur vro a gapitalouriezh-stad.\nAdtapet diwar « https://br.wikipedia.org/w/index.php?title=Diktatouriezh_ar_broleteriezh&oldid=1482207 »\nKemmoù diwezhañ degaset d'ar bajenn-mañ d'an 5 Ebr 2013, da 00:09.


Ñico Saquito - Wikipedia\nÑico Saquito, pe Benito Antonio Fernández Ortiz, ganet e Santiago de Cuba d'ar 17 a viz Genver 1901 ha marvet e La Habana d'ar 4 a viz Eost 1982, a oa ur soner eus Kuba. Anavezet eo evel gitarour en trova ha saver meur a ganaouenn brudet. \nDa 15 vloaz en doa tapet un tamm brud gant un toullad kanaouennoù ma tilezas ar baseball da gregiñ ur vuhez a d-trovador. Er bloavezhioù 1920 en devoa bodet un tamm laz-seniñ en-dro dezhañ, goude-se ez eas gant ar c'h-Cuarteto Castillo, hag er bloavezhioù 1930 edo o foetañ henchoù Cuba gant e sonerien. Goude-se e tistroas da Santiago ma savas Los Guaracheros de Oriente, a sonas e kement parrez a zo e Cuba. E 1950 ez ejont betek Puerto Rico ha Venezuela. Chom a rejont er broioù estren betek war-dro 1960. Neuze e voe ret da bep hini ober e soñj: c'hoarvezet e oa Dispac'h Kuba, kemeret e oa bet ar galloud gant Fidel Castro, distreiñ pe na zistreiñ da Guba? Ñico a zistroas, ar re all ne rejont ket.\nUr pennad mat eo bet o son en ostaleri vrudet La Bodeguita del Medio, e La Habana.\nSavet en deus tonioù guaracha gant komzoù skañv, fentus peurliesañ. Met brudet bras ivez eo ar guajira, Al vaivén de mi carreta, ur son drist diwar-benn buhez kalet ar gouerien e Cuba.\nLesanvet e oa El guarachero de Oriente, abalamour da anv e laz-seniñ, hag ivez Compay Gato, abalamour d'ar ganaouenn Adios compay gato. E 1982 e reas ur bladenn evit ar gompagnunezh Egrem gant al lazoù Cuarteto Patria hag El Duo Cubano.\nBrudet eo ar re-mañ dreist ar re all:\nCuidado compay gallo,\nAl vaivén de mi carreta,\nAdios compay gato, kanet ivez gant Eliades Ochoa a ganas diwezhatoc'h el laz Cuarteto Patria\nFuerza de voluntad, kanet ivez gant ar Vieja Trova Santiaguera.\nAmarrao con fe ; La negra Leonor ; Estoy Hecho Tierra\nAdkanet eo bet e ganaouennoù brudetañ gant Eliades Ochoa, ur blijadur o selaou.\nLesanvet e oa El guarachero de Oriente ha Compay Gato abalamour d'e ganaouenn Adiós compay gato brudet en holl vroioù spagnolek.\nEr bloavezhioù 1960 e kane en Habana Vieja en ostaleri vrudet La Bodeguita del Medio.\nEn 1982 e reas ur bladenn gant an daou laz Cuarteto Patria hag El Duo Cubano.\n↑ Orovio, Helio 2004. Cuban music from A to Z, a biographical dictionary of Cuban music, artists, composers, groups and terms, adwelet gant Sue Steward. ISBN 0822331861 Duke University, Durham NC; Tumi, Bath. p 80\n↑ Embannet e voe an enrolladurioù dalif e ti World Circuit en 1983 hag anvet Adios compay gato.\nÑico Saquito e-barzh Allmusic.com\nÑico Saquito, deuet kozhik, o kanañ "Maria Cristina me quiere governar" en davarn La Bodeguita del Medio, e La Habana.\nAdtapet diwar « https://br.wikipedia.org/w/index.php?title=Ñico_Saquito&oldid=1831011 »\nKemmoù diwezhañ degaset d'ar bajenn-mañ d'an 11 Meu 2019, da 15:10.


Caradog Prichard (3 a viz Du 1904 – 25 a viz C'hwevrer 1980) a oa ur barzh hag ur romantour kembraek.\nGanet ha maget e voe Caradog Prichard e Bethesda, e kontelezh Gwynedd, e bro ar mengleuzioù mein-glas. Yaouankik e oa pa varvas e dad er vengleuz hag ur c'hleñved spered a oa gant e vamm. E 1923 e voe kaset ar vamm da ospital Dinbych hag eno e tremenas ar rest eus he buhez. Labourat a reas Prichard evel kazetenner, e kembraeg da gentañ hag e saozneg da c'houde, evit Yr Herald Cymraeg e Caernarfon, Y Faner, ar Western Mail e Kerdiz, an News Chronicle e Londrez hag an Daily Telegraph evit echuiñ. E Londrez e tremenas ar braz eus e vuhez.\nUn Nos Ola Leuad eo e romant nemetañ, brudet-mat, embannet e 1961. Kontañ a ra buhez kalet ur paotrig e hanternoz Kembre e deroù an XXvet kantved. Ar baourentez, ar follentez, an emlazh eo an temoù a gaver el levr-se hag a adkaver en e oberennoù all.\nDanevelloù a skrivas ivez ha barzhonegoù. Gounit a reas ar gurunenn en Eisteddfod Vroadel, dre deir gwech, e 1927, e 1928 hag e 1929. Prizioù all a c'hounezas ivez ha tapout a reas ar Gador en Eisteddof 1962 e Llanelli.\nCanu Cynnar, barzhonegoù (1937)\nTerfysgoedd Daear, barzhonegoù (1939)\n'R wyf Innau'n Filwr Bychan, eñvorennoù (1943), embannet gant an anv-pluenn "Pte P."\nTantalus, barzhonegoù (1957)\nUn Nos Ola Leuad, romant (1961)\nLlef Un yn Llefain, barzhonegoù (1963)\nYGenod yn ein Bywyd, danevelloù 1964\nAfal Drwg Adda, eñvorennoù (1973)\nCerddi Caradog Prichard, barzhonegoù (1979)\nTroet e voe Un Nos Ola Leuad e meur a yezh, e saozneg, galleg, tchekeg, spagnoleg, alamaneg, gresianeg, nederlandeg, daneg.\n↑ Une nuit de pleine lune, troet gant Jean-Yves Le Disez ha Carys Lewis, Actes Sud, 1990.\nBBC Cymru - Gogledd Orllewin - "Awdur Un Nos Ola Leuad ac enillydd tair coron a chadair Eisteddfodol" (cy)\nDictionary of Welsh Biography (en) (cy)\nAdtapet diwar « https://br.wikipedia.org/w/index.php?title=Caradog_Prichard&oldid=1694099 »\nKemmoù diwezhañ degaset d'ar bajenn-mañ d'an 17 Meu 2016, da 11:57.


Disklêriadur hollvedel gwirioù mab-den - Wikimammenn\nDisklêriadur hollvedel gwirioù mab-den\nEmbanet gant ar Broadou-Unanet d’an 10 a viz Kerzu 1948\n- O vezañ ma’z eo war anaout an dellezegezh enstag ouzh holl izili an denelezh hag o gwirioù par ha diwerzhus eo diazezet ar frankiz, ar reizhded hag ar peoc’h,\n- O vezañ ma’z eo war dizanaout ha dismegañsiñ gwirioù mab-den eo bet ganet an aktoù a varbariezh a sav koustiañs mab-den en o enep, ha ma’z eo bet embannet eo donedigezh ur bed a vo ennañ gant an dud frankiz da gomz ha da grediñ, dieubet ma vint diouzh ar spont hag an dienez, a zo mennad uhelañ mab-den,\n- O vezañ ma’z eo ret-holl diwall gwirioù mabden gant reolenn al lezenn evit na vefe ket rediet an dud d’en em sevel ouzh an tirantegezh hag ar gwaskerezh da rekour diwezhañ,\n- O vezañ ma’z eo ret-holl kas war-raok an darempredoù a vignoniezh etre ar broadoù,\n- O vezañ ma’z eo bet embannet adarre er Garta gant pobloù ar Broadoù-Unanet o feiz e gwirioù diazez mab-den, e dellezegezh ha talvoudegezh mab-den, e parded ar baotred hag ar merc’hed en o gwirioù, ha ma’z eo bet disklêriet ganto e oant mennet da gas war-raok an diorroadur kevredigezhel ha da wellaat an aozioù-buhez en ur frankiz vrasoc’h,\n- O vezañ ma’z eo bet gouestlet gant ar Stadoù-Ezel diogeliñ, gant kenlabour Aozadur ar Broadoù-Unanet, an doujañs hollvedel ha gwirion ouzh gwirioù mab-den hag ar frankizioù pennan,\n- Hag o vezañ ma’z eo a bouez bras kengompren ar gwirioù hag ar frankizioù-mañ a-benn seveniñ ar gouestl,\nEZ EMBANN AR VODADEG-VEUR DISKLERIADUR HOLLVEDEL GWIRIOÙ MABDEN evel uhelvennad boutin da vezañ diraezet gant an holl bobloù hag an holl vroadoù, d’an holl dud hag ensavadurioù, gant an Disklêriadur-mañ atav en o freder, da lakaat kreskiñ dre ar c’helenn hag an deskadurezh, an doujans ouzh ar gwirioù ha frankizioù-mañ, d’o lakaat da vezañ anavezet ha sevenet tamm-ha-tamm da vat hag e pep lec’h, dre ziarbennoù broadel hag etrevroadel, koulz e-touez pobloù ar Stadoù-Ezel hag e-touez ar re zo war zouaroù dindan o lezennoù.\nMellad unan (1)Aozañ\nMellad daou (2)Aozañ\nDa bep hini eo an holl wirioù ha frankizioù embannet en disklêriadur-mañ, hep ket a ziforc’h, a ouenn, a liv, a reizh, a yezh, a veno politikel pe a veno all, a orin broadel pe gevredigezhel, a leve, a c’hanedigezh pe a natur all.\nOuzhpenn-se ne vo graet diforc’h ebet hervez statud politikel, lezennel pe etrevroadel, arvro pe an dachenn-vro emañ an den dindan he lezenn, pe dizalc’h pe dindan verezeh e ve, diemren pe bevennet hec’h aotrouniezh en ur stumm bennak.\nMellad tri (3)Aozañ\nGwir a zo gant pep hini d’ar vuhez, d’ar frankiz, ha d’an diogelroez evitañ.\nMellad pevar (4)Aozañ\nNe vo dalc’het den er sklaverezh nag er sujidigezh; berzet e vo kement stumm a sklaverezh hag a werzhañ-sklaved. == Mellad pemp (5) ==\nNe vo lakaet den da c’houzañv ar jahinerezh, na doareoù pe kastizoù kriz ha didruez.\nMellad c’hwec’h (6)Aozañ\nGwir pep hini eo e vefe anavezet e bersonelezh lezennel e pep lec’h.\nMellad seizh (7)Aozañ\nPar eo an holl dirak al lezenn ha gwir o deus da vezañ diwallet ganti. Holl o deus gwir da vezañ diwallet heñvel diouzh kement gwallziforc’h a dorrfe an Disklêriadur-mañ ha diouzh kement tra a zegasfe seurt diforc’hioù.\nMellad eizh (8)Aozañ\nMellad nav (9)Aozañ\nDen ebet ne vo harzet, bac’het pe harluet diouzh c’hoant.\nMellad dek (10)Aozañ\nUr gwir par da hini ar re all a zo gant pep hini da vezañ klevet dirak an holl ha gant reizhded gant ul lez-varn dizalc’h ha neptu, dezhi da dermenañ e wirioù ha dleadoù hag an tamalloù graet dezhañ.\nMellad unnek (11)Aozañ\nDigablus eo kement den a zo tamallet dezhañ ur felladenn ken na vo prouet eo kablus hervez al lezenn en ur prosez digor d’an holl ma vo bet diogelet dezhañ an holl wareziou ret d’en em zifenn.\nNe vo kondaonet den ebet en abeg da oberoù pe da nannoberoù ha ne oant ket felladennoù hervez ar gwir broadel pe etrevroadel d’ar mare ma oant c’hoarvezet. Den kennebeut ne vo barnet d’ur c’hastiz kreñvoc’h eget an hini a oa hervez al lezenn d’ar mare ma oa bet graet ar felladenn.\nMellad daouzek (12)Aozañ\nDen ebet ne vo emellet diouzh c’hoant en e vuhez prevez, e diegezh, e annez pe e lizhiri, ha ne vo ket stoket ouzh e enor nag ouzh e vrud. Pep hini en deus gwir da gaout gwarez digant al lezenn diouzh emelladennoù ha tagadennoù a seurt-se.\nMellad trizek (13)Aozañ\nMellad pevarzek (14)Aozañ\nAr gwir-mañ n’haller ket daveiñ dezhañ pa vez klask war un den gant gwir abeg evit torfedoù a genwir pe evit oberoù kontrol da balioù ha pennaennoù ar Broadoù-Unanet.\nMellad pemzek (15)Aozañ\nDen ebet ne vo tennet e vroadelezh digantañ nag ar gwir da gemmañ e vroadelezh diouzh c’hoant.\nMellad c’hwezek (16)Aozañ\nGwir o deus ar wazed hag ar merc’hed adalek an oad da zimeziñ, ne vern o gouenn, o broadelezh, pe o relijion, da zimeziñ ha da sevel tiegezh. Gwirioù par zo dezho e-keñver an dimeziñ, e-pad ar briedelezh hag e-keñver an dibriediñ.\nNe c’hell bezañ dimeziñ ebet hep asant gwir ha dieub an danvez-priedoù.\nMellad seitek (17)Aozañ\nPep den en deus gwir da vezañ perc’henn e-unan pe a-gevret gant tud all.\nDen ebet ne vo tennet e berc’hentiezh digantañ diouzh c’hoant.\nMellad triwec’h (18)Aozañ\nPep den en deus gwir da gaout frankiz ar soñj, ar goustiañs hag ar relijion; er gwir-mañ emañ ivez ar frankiz da gemmañ e relijion pe e gredenn, hag ivez ar frankiz da ziskuliañ e relijion pe e gredenn, eunan pe a-stroll, dirak an holl pe en-prevez, dre ar c’helenn, an oberoù, an azeulerezh pe al liderezh.\nMellad naontek (19)Aozañ\nPep hini en deus gwir d’ar frankiz d’ober e veno ha d’en disklêriañ, da lavarout eo gwir da chom hep bezañ trubuilhet en abeg d’e vennozhioù, gwir da glask, da resev ha da skignañ keleier ha mennozhioù, dre n’eus forzh pe zoare disklêriañ, hep teurel pled ouzh an harzoù.\nMellad ugent (20)Aozañ\nPep den en deus gwir d’ar frankiz d’en em vodañ ha d’en em gevreañ e peoc’h.\nDen ne c’hell bezañ rediet da vezañ ezel eus ur gevredigezh.\nMellad unan warn-ugent (21)Aozañ\nPep hini, par d’ar re al, en deus gwir da gaout kargoù publik en e vro.\nMellad daou warn-ugent (22)Aozañ\nPep den, evel ezel eus ar gevredigezh, en deus gwir d’ar c’hedskor ha da gaout e walc’h eus ar gwirioù armerzhel, kevredigezhel ha sevenadurel en deus ezhomm evit e zellezegezh ha diorroadur dinask e bersonelezh a-drugarez d’ar strivadeg vroadel ha d’ar c’henlabour etrevroadel, en ur zerc’hel kont eus aozadur ha pinvidigezh ar vro.\nMellad tri warn-ugent (23)Aozañ\nPep den en deus gwir, hep gwallziforc’h ebet, da gaout an hevelep gopr evit an hevelep labour.\nAn neb a labour en deus gwir da vezañ paeet reizh ha mat evit ma c’hellfe, eñ hag e diegezh, bevañ en un doare a zere ouzh dellezegezh mab-den, ha mar deo ret ouzhpenn, da gaout gwarez kevredigezhel dre hentoù all.\nMellad pevar warn-ugent (24)Aozañ\nMellad pemp warn-ugent (25)Aozañ\nPep den en deus gwir da gaout ul live-bevañ dereat evit e yec’hed, e aezamant ha hini e diegezh da lavarout eo: boued, dilhad, lojeiz, skoazell ar vezegiezh hag ar servijoù kevredigezhel zo ezhomm; gwir en deus ivez d’an diogelroez ma c’hoarvez dezhañ bezañ dilabour, klañv, mac’hagnet, instañvet, kozh, pe koll an tu da gaout peadra da vevañ en desped dezhañ.\nMellad c’hwec’h warn-ugent (26)Aozañ\nPep den en deus gwir da gaout deskadurezh. Digoust e tle bezañ an deskadurezh, da vihanañ an deskadurezh kentañ ha diazez. Ret ha dleet eo ar gelennadurezh kentañ. D’an holl e tle bezañ kinniget ar gelennadurezh teknikel ha micherel, d’an holl e vo roet tu d’ober studioù uhel hervez o dellid.\nPal an deskadurezh eo diorren personelezh mab-den ha lakaat doujañ muioc’h gwirioù mab-den hag ar frankizioù diazez. Drezi e klaskor kreskiñ ar c’hengompren, an habaskted hag ar vignoniezh etre an holl vroadoù hag an holl strolladoù a ouenn pe a relijion disheñvel, hag ivez kas war-raok obererezh ar Broadoù-Unanet evit derc’hel ar peoc’h.\nAn tadoù ha mammoù, da gentañ, o deus gwir da zibab an doare deskadurezh a vo roet d’o bugale.\nMellad seizh warn-ugent (27)Aozañ\nMellad eizh warn-ugent (28)Aozañ\nPep hini en deus gwir e renfe un urzh kevredigezhel hag etrevroadel a c’hellfe bezañ peursevenet enni ar gwirioù ha frankizioù embannet en Disklêriadur-mañ. Mellad nav warn-ugent (29)\nPep den en deus dleadoù e-keñver ar gevredigezh, al lec’h nemetañ ma c’hell peurziorren e bersonelezh en he frankiz.\nEn e wirioù hagen e frankiz ne c’hell pep hini bezañ bevennet nemet gant al lezenn ha nemet evit diogeliñ ma vo anavezet ha doujet gwirioù ha frankizioù ar re all hag evit klotañ gant ezhommoù reizh ar vuhezegezh, an urzh publik, hag aezamant an holl en ur gevredigezh demokratel.\nAr gwirioù ha frankizioù-mañ ne c’hellor, war zigarez ebet, ober ganto a-enep da balioù ha pennaennoù ar Broadoù-Unanet.\nMellad tregont (30)Aozañ\nPennad ebet eus an Disklêriadur-mañ ne c’hello bezañ komprenet evel pa rofe gwir d’ur Stad, d’ur strollad pe d’un den, da ober pe klask ober traoù abenn distrujañ ar gwirioù hag ar frankizioù embannet amañ.\nAdtapet diwar « https://br.wikisource.org/w/index.php?title=Disklêriadur_hollvedel_gwirioù_mab-den&oldid=155316 »\nKemm diwezhañ d'an 9 Gen 2020 da 12:58\nKemmoù diwezhañ degaset d'ar bajenn-mañ d'an 9 Gen 2020, da 12:58.


Ekologiezh don - Wikipedia\nAn ekologiezh don (saozneg deep ecology) a zo ur brederouriezh speredelezhel hag "holladouriezhel" a-ziwar an natur ma klask an dud bevañ en ur zoujañ outi. Ar mennozh zo unvaniñ ar soñjoù, ar fromoù, ar speredelezh hag an oberennoù.\nAn ekologiezh don a ya pelloc'h e brederennoù eget ar c'hudennoù lakaet war ar wel gant ar pep brasañ eus al luskadoù ekologel all (an diorren padus, merañ an endro h.a.), lakaet e vez ar pouez war plas mab-den e-touesk an natur hag ar spesiadoù all. Eus savboent ar skiant e ta an ekologiezh don eus martezeadenn Gaia.\nDiazezet gant Arne Næss[kemmañ | kemmañ ar vammenn]\nAr prederour norvegiat Arne Næss (1912–2009) en doa degaset ar ger deep ecology e 1972 en e bennad "Shallow and the Deep" er gazetenn Inquiry (rummad "lennegezh predereriezhel").\nAdtapet diwar « https://br.wikipedia.org/w/index.php?title=Ekologiezh_don&oldid=1907431 »\nKemmoù diwezhañ degaset d'ar bajenn-mañ d'an 25 Gou 2021, da 12:54.


Buhez ar Sent/1912/Wenseslas - Wikimammenn\nBuhez ar Sent/1912/Wenseslas\n◄ Kom ha Damian Wenseslas Mikêl arc’hêl ►\nWenseslas, duk Bohem, mab da Wratislas, eur mit c’hristen mat, ha da Zrahomir, eur baganez touet, a oe savet gant Ludmilh, e vamm-goz, eur wreg eus ar zantelan.\nE vamm, goude bezan bet ar grizder da vougan an dukez Ludmilh (927), a c’houarnas ar vro gant sikour he mab yaouankan Boleslas. Dispakan reas dioustu he c’hounnar ouz ar gristenien ; gourc’hemenn a reas diskar an ilizou, ha difenn a reas prezek ar fe ; kement lezen vat a oa bet, grêt, gant he zad-kaer Vorsiwog, kentan duk kristen a renas er Bohem, a oe tôlet d’an traou ; an dud en karg hag a heuilhe ar relijion gristen a oe diskaret, hag o flasou roët da baganed ; eleiz a gristenien a oe lazet dre gasoni ouz Jezuz-Krist.\nAdtapet diwar « https://br.wikisource.org/w/index.php?title=Buhez_ar_Sent/1912/Wenseslas&oldid=38232 »\nKemmoù diwezhañ degaset d'ar bajenn-mañ d'an 6 Gou 2012, da 11:08.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/484 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/484\nc’hoero ; hag an drederen euz an doureier a oe troet en huelen-c’hoero ; ha kalz a dud a varvaz gant an dour, dre ma oa deuet da veza c’hoero.\n(12) Neuze ar pevare eal a zonaz gant he drompil ; hag e oe skoet an drederen euz an heol, hag an drederen euz al loar, hag an drederen euz ar stered, en hevelep doare ma oe tenvaleet an drederen anezhe, ha ma kollaz an drederen euz an deiz he sclerijen, kerkoulz hag an noz.\n(13) Goude-ze e veliz, hag e kleviz eun eal o nijal dre greiz an env, en eur lavaret a vouez huel : Malheur, malheur, malheur d’ar re a choum var an douar, abalamour d’ar zon euz trompillou an tri eal a dle dond c’hoas da zon !\nHAG ar pemved eal a zonaz gant he drompil, hag e veliz eur stereden kwezet euz an env d’an douar ; hag alc’houez punz an abim a oe roet d’an eal-ze. Hag e tigoraz punz an abim, hag e savaz euz ar punz eur vogeden, henvel ouz moged eur forn vraz ; hag an heol hag an ear a oe tenvaleet gant ar moged euz ar punz ; (3) hag euz ar moged-se e teuaz killeien-raden pere a zeuaz da c’holo an douar ; ha roet e oe dezhe eur galloud henvel ouz galloud ar scorpioned euz an douar. (4) Hag e oe lavaret dezhe diwall da ober droug e-bed d’ar yeot euz an douar, na da netra a c’hlaz, na da vezen e-bed ; nemed hep-ken d’an dud n’ho deuz ket siel Doue var ho zal. (5) Hag e oe roet dezhe ar galloud, nann d’ho laza, mes d’ho zourmanti e-pad pemp mis, hag ho zourmant a oa henvel ouz an hini a ra ar scorpion pa ro eun taol-flem da eun den. (6) En deiziou-ze an dud a glasko ar maro, ha n’her c’havint ket ; hag e c’hoantaint mervel, mes ar maro a dec’ho kuit diouthe. (7) Ar c’hilleien-raden-man a oa henvel ouz kezec prest evit ar brezel ; bez’ e oa var ho fennou evel curunennou henvel ouz aour, bag ho bizach a oa henvel ouz bizach tud. (8) Bleo ho doa hag a oa evel bleo merc’hed, hag ho dent a oa henvel ouz dent leoned. (9) Beza ho doa cuirasennou evel cuirasennou houarn ; hag an drouz euz ho diou-askel a oa henvel ouz trouz kirri ha kalz a gezec o redec d’ar brezel. (10) Beza ho doa lostou henvel ouz lostou ar scorpioned, hag eur flem en ho lost ; hag ho galloud a oa da noazoud d’an dud e-pad pemp mis. (11) Beza\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/484&oldid=125620 »


17/12/2009 : An tiez-kêr ivez a c'hell kemer perzh ! - Articles 2009-2010 - Articles du Télégramme / Pennadoù an Telegram - Articles / Pennadoù - Quêteur de mémoire en Finistère\nVous êtes dans : Quêteurs de mémoire / Klaskerien ha Treizherien soñjoù >\tArticles / Pennadoù >\tArticles du Télégramme / Pennadoù an Telegram >\tArticles 2009-2010 >\t17/12/2009 : An tiez-kêr ivez a c'hell kemer perzh !\nGérard Viard, maire de Rosnoen, Maryse Le Sonn et Valérie Tréflez, institutrice à l'école Diwan du Faou\n« Bez ez eus neubeutoc’h a dud dedennet gant an amzer dremenet, kollet e vez tamm ha tamm istor ar gumun, setu perak eo ur chañs bras evidomp », a lavar an aotrou maer.\nUn neubeud sizhunvezioù zo, eo aet e darempred gant skol Diwan ar Faou. Asambles gant ar skolaerez, Valérie Treflez, o deus dibabet lakaat ar gaoz war an eil brezel-bed. Goude vakañsoù Nedeleg ez aio neuze ar vugale e darempred gant tud kozh ar barrez. Kaozeal a rint asambles eus Jean Ernest Marie Brosset de la Chaux, un den hag en doa kuzhet pemp tonenn armoù e kastell Keroneg ha kontañ a raio an dreizherien penaos e oa ar vuhez e-pad ar brezel. Labouret e vo gant sikour teulioù kozh, er skol da gentañ, ha mont a raio ar skolidi betek Rosloc’hen evit gweladenniñ lec’hioù istorel ar gumun.\n« Echuiñ a rimp ar raktres d’an 8 a viz Mae, kemer a raio perzh ar vugale hag an dud kozh e lid koun an eñvor » a zispleg Gérard Viard. Un taol-kaer ez eo evit ar skol ivez. « Labouret hor boa dija war an tem-se ar bloaz tremenet hag ar vugale a oa chomet boud pa oa echu an emgav : ur bern goulennoù o doa c’hoazh ! » eme Valérie Treflez, ar skolaerez.\nAmzer o do neuze an tregont bennak a vugale da eskemm gant an dud kozh, anavezet mat ganto ar brezel. Hag an aotrou maer da echuiñ : « ur skouer e vo evit ar re all, spi hon eus e vo treuzkaset traoù a bep seurt c’hoazh. »\nA Rosnoën, c’est la mairie qui a eu l’initiative du projet Quêteurs de mémoire. Les enfants de l’école Diwan du Faou rencontreront des personnes ayant vécu la Seconde guerre Mondiale. Le 8 mai, ils participeront tous ensemble à la cérémonie du souvenir.


Pajenn:Le Gonidec - Bibl Santel pe Levr ar Skritur Sakr, eil levr.djvu/347 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/347\n23. Hôgen krouer ar béd, péhini en deûz doaréet ganédigez ann dén, hag en deûz rôet ann derou da bép-trâ ; hag a rôi d’é-hoc’h adarré ann éné hag ar vuez gan̄d hé drugarez, ô véza ma oc’h en em zisprizet hoc’h-unan enn abek d’hé lézennou.\n24. Antiokus ô venna pénaoz é tisprized anézhan̄, hag ô wélout pénaoz é oa didalvez kémen̄d en doa lavaret enn eur c’hoapaat, pa choumé c’hoaz ar iaouan̄ka, a zéraouaz nann hép-kén d’hé erbédi a c’heriou, hôgen ivé da doui d’ézhan̄, pénaoz hel lakajé da véza pinvidik hag euruz, ha da viñoun d’ézhan̄, hag é rôjé d’ézhan̄ kémen̄d a vijé réd, mar tilezché lézennou hé dadou.\n25. Hôgen ével n’en em rôé két ann dén-iaouan̄k da gémen̄t-sé, ar roué a c’halvaz hé vamm, hag a erbedaz anézhi da lakaad da zével enn-han̄ ménosiou gwelloc’h.\n26. P’en doé lavaret d’ézhi kalz traou évid hé c’hendrec’hi, é rôaz-hî hé c’hér d’ézhan̄ penaoz é rôjé ali d’hé mâb.\n27. Hag hî a zaou-blégaz étrézég hé mâb, hag oc’h ôber goab eûz ar mac’her krîz, é lavaraz é iéz hé brô : Va mab, az péz truez ouz-in, mé péhini em eûz da zouget em c’hov a-héd naô miz, hag em eûz da vaget gan̄t va léaz a-héd tri bloaz, hag em eûz da ziorrôet bétég ann oad é péhini oud deûet.\n28. Da bédi a rann, va mâb, da zellout oud ann én̄v hag ann douar, hag out kémen̄t a zô enn-hô ; ha da boella pénaoz en deûz Doué hô gréat a nétrâ, kerkoulz hag ann holl dûd.\n29. Ével-sé n’az péz két a aoun râg ar bourréô kriz-zé : hôgen ô véza dellézek eûz a c’hloasiou da vreûdeûr, digémer ar marô ; évit ma tigémérinn ac’hanod gan̄d da vreûdeûr enn drugarez-zé.\n30. Pa gomzé c’hoaz hî, ann dén-iaouan̄k a lavaraz : Pétrâ a c’hortozit-hu ? Na zen̄tann két out gourc’hémenn ar roué, hôgen out gourc’hémenn al lézen a zô bét rôet d’é-omp gan̄t Moizes.\n31. Hôgen té péhini a zô abek d’ann holl zroug a zô bét gréat d’ann Hébréed, na dec’hi ket dioud dourn Doué.\n32. Évid-omp-ni, enn abék d’hor péc’hédou eo é c’houzan̄vomp kémen̄t sé.\n33. Ha mar d-eo ann Aotrou hon Doué buanékéet eunn nébeût ouz-omp, évid hor gwana hag hor c’hastiza ; en em unvanô a-nevez gan̄d hé zervicherien.\n34. Hôgen té, ô dén kriz, hag ar gwasa eûz ann dûd holl, n’en em douell két gan̄t gédou gwân ô froudenna out servicherien Doué.\n35. Râk n’éc’h eûz két c’hoaz tec’het diouc’h barn Doué a hell pép-trâ, hag a wél pép-trâ.\n36. Va breûdeûr goudé béza bét gouzan̄vet eur boan zister, a zô éat bréma é kévrédigez ar vuez peûr-baduz ; hôgen té a baéô da varn Doué ar boan reiz éc’h eûz dellézet gan̄d da rogen̄tez.\n37. Évid-oun-mé é rôann, ével va breûdeûr, va éné ha va c’horf évit lézennou va zadou : enn eur bédi Doué da véza hép dalé trugarek é-kén̄ver hor brôad, ha d’az rédia gan̄d ar gloasiou ha gan̄d ar gouliou da an̄savout pénaoz n’eûz Doué all némét-han̄.\n38. Hôgen buanégez ann Holl-c’halloudek péhini a zô kouézet gan̄t reizded war hon holl bobl, a éhanô gan̄t va marô ha gan̄d hini va breûdeûr.\n39. Neûzé ar roué leûn a frouden, a oé krisoc’h oud hé-man̄ égéd oud ar ré all, diboell-brâz ô véza ma oa bét gréat goab anézhan̄.\n40. Hag ann dén-iaouan̄k a varvaz enn dinamded, leûn a fisian̄s enn Aotrou.\n41. Enn divez ar vamm a c’houzan̄vaz ivé ar marô goudé hé mipien.\n42. Hogen a-walc’h hon eûz komzet eûz a zakrifisou, hag eûz a grisderiou diven̄t.\nJudas Makabéad a zispenn Nikanor enn eunn emgann brâz.\n1. Koulskoudé Judas Makabéad,\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/347&oldid=163908 »\nKemmoù diwezhañ degaset d'ar bajenn-mañ d'an 30 Eos 2020, da 17:39.


Bank (azezenn) - Wikipedia\nUr bank zo bras a-walc'h da reiñ lec'h da zaou zen da azezañ\nBank-arc'h saoz, eus marevezh ar roue Charles II\nBankoù hir en Iliz Gustaf Vasa e Stockholm\nBank war ar maez\nUr bank, pe skaoñ, zo ur pezh arrebeuri a c'hall meur a zen azezañ warnañ.\n3 Bankoù Breizh\nAr seurt boutinañ, gwechall, a oa gant ur planken, strizh a-walc'h, a-led war daou blanken all, evel daou droad, a-serzh. Pa veze hir-mat e c'halle bezañ tri zroad, kement ha dougen pouez muioc'h a dud.\nEn ilizoù protestant, pe e kor an ilizoù katolik, e vez uheloc'h ha ledanoc'h ar bankoù, hag ur c'hein oute ouzhpenn.\nPeurvuiañ e vezent graet gant koad. Koulskoude, ar re a gaver e-kreiz ar c'hêrioù d'ar bourmenerien d'ober un diskuizh, a vezgraet gant materioù all: mein, simant, plastik. Darn o devez brec'hioù zoken.\nE Breizh, war ar maez, betek dibenn an XXvet kantved, ec'h azeze an dud ouzh taol war bankoù koad. Ne veze ket a gadorioù en tier paourañ.\nEn ilizoù e oa bankoù ivez evit ar vugale ha kadorioù evit an dud vras. Er chapelioù, a oa paouroc'h, ne veze nemet bankoù.\nAdtapet diwar « https://br.wikipedia.org/w/index.php?title=Bank_(azezenn)&oldid=1656830 »\nDernière modification le 14 Eos 2015, à 17:34\nKemmoù diwezhañ degaset d'ar bajenn-mañ d'an 14 Eos 2015, da 17:34.


Rouantelezh ar Vandaled - Wikipedia\n429 – 533 →\nYezh(où) Latin ha Vandaleg\n- Dizalc'hidigezh digant an Impalaeriezh roman 429\n- Aloubet gant Impalaeriezh Bizantion 533\n2 Dizalbad Roma\n4 Kudennoù relijiel\n5 Diskarr ar rouantelezh\n6 Ar fin\nUn obererezh strategek e oa aloudabeg Afrika an Norzh gant ar Vandaled. Evel un diazezlec'h da breizhañ broioù ar Mor Kreizdouarel e welent anezhi. En em staliañ a rejont e Tunizia ha biz Aljeria. Dindan ren Geiseric e krogjont da fardañ ur morlu a argasent kêrioù an aod gantañ.\nE 429 e oa renet Roma gant Valentinian III hag e vamm Galla Placidia. Deuet a-benn e oa ar jeneral Flavius Aëtius da gendrec'hiñ anezhi e felle d'ar jeneral Bonifacius he lazhañ gant he mab ha skrapañ an tron. Goulenn a reas diganti skrivañ ul lizher da vBonifacius ma urzhfe dezhañ distreiñ da Roma. Hervezañ e nac'hfe-eñ. Er memes amzer e skrivas da vBonifacius da lârout dezhañ ne zlefe ket distreiñ da Roma rak fellout a rae da c'hGalla Placidia lazhañ anezhañ. Pa welas Bonifacius an daou lizher e c'halvas ar Vandaled d'e sikour. Dizoloet e voe an irienn diwezhatoc'h met da Afrika e oa tremenet ar Vandaled dija d'ar mare-se.\nGeiseric a dreizhas strizh-mor Jibraltar gant tout e bobl hag un niver bras ag Alaned. War-du ar reter ez eas ha sezizañ Hippo Regius ma veve Sant-Aogustin. Aloubet e voe ar gêr goude 18 mizvezh ha da gêrbenn ar rouantelezh ez eas betek 439.\nE 435 e voe sinet ur feur-skrid peoc'h a roe tirioù en Afrika d'ar Vandaled met torret buan e voe gant Geiseric a aloubas Kartago a lakaas-eñ d'e gêrbenn. Dindan e ren e skrapas ar Vandaled Sikilia, Sardinia, Korsika hag an Inizi Balear.\nDizalbad Roma[kemmañ | kemmañ ar vammenn]\nE-pad an 35 bloavezh da heul e preizhas morlu ar Vandaled aodoù ar mor Kreizdouarel. Goude marv Atila e voe gouestl ar Romaned da genstrollad a-walc'h a soudarded da arnodiñ da ziskoulm kudenn ar Vandaled.\nKinnig a reas Valentinian III dorn e verc'h da vab Geiseric, kent ma c'helljod sinañ ar feur-skrid,avat, e lazhas ar skraper Petronius Maximus Valentinian hag e 455 e c'houlennas Licinia Eudoxia digant mab Geiseric da zont d'he sikour. Aloubiñ a reas Geiseric Roma ha skrapañ a reas an impalaerez hag he div merc'h.\nStartadur[kemmañ | kemmañ ar vammenn]\nE 468 e tistrujar as Vandaled ul luvor o-deus tud Bizañs kaset ag-o-enep. Goude o zrec'h e argasas-int ar Peloponnez met faezhet e voent gant tud Mani e Kenipolis. Sinañ a reas Geiseric ur feur-skrid peoc'h gant Bizañs e 476 avat ha goude se oa darempredoù reishoc'h gant an div riez.\nKudennoù relijiel[kemmañ | kemmañ ar vammenn]\nAn disheñvelderioù etre ar Vandaled Arian hag o sujidi treindedour (ma kaved katoliked ha donatigourien) a oa un abeg a stennadur en o riez afrikan. Harluet pe zoken e veze eskibien gatolik gant Geiseric ha lammet e veze traoù an dud lik. Ne c'hellent ket ar gatoliked labourt er melestradur. Pa veze mat an darempredoù gant Roma pe Kergustin hepken e veze gwarezet ar gatoliked - etre 454 ha 457 evit skouer, pa voe dilennet Deogratias da eskop Kartago, hag etre 475 ha 476 pa gasas Viktor, eskob Kartenna un abegadenn eus an arianegezh d'ar roue he bezañ kastizet tamm ebet. Goude marv Geiseric, avat, e heske tout ar rouaned vandalat estreget Hilderic an dreindedourien tamm pe damm. Difennet e oa d'ar Vandaled da vont da gatolik hag harluet e veze alies an eskibien.\nDiskarr ar rouantelezh[kemmañ | kemmañ ar vammenn]\nD'an 25 a viz geñver 477 e varvas Geiseric. Hervez al lezenn-hêrezh en-doa dekredet ez eas an tron da ezel koshañ eus ar familh roueel. Huneric, e vab, e oa (477 - 484). Da gentañ e c'houzañvas ar gatoliked, an aon gantañ a-raok Bizañs met goude 482 e krogas-eñv da heskinañ ar Vanic'heaned hag ar gatoliked.\nGunthamund (484 – 496) a baouezas gant an heskinerezh ha klask a reas ar peoc'h gant ar gatoliked. Gwanaet e oa bet ar rouantelezh goude marv Geiseric, avat. Kollet he-doa un darn vras eus Sikilia, aloubet gant an Ostrogoted ha muioc'h muiañ kinniget e oa gant ar vored, ar bobl orin ar vro.\nHilderic (523 – 530) a oa ar roue gouzañvusañ e-keñver ar gatoliked hag ar frankiz relijiel a roas dezho. D'ar mare-se e voe bodet senedoù-iliz e Norzh-Afrika adarre. Ne oa ket Hilderic dedennet tre gant ar brezel ha d'un ezel eus e familh, Hoamer e lezas renadur al lu. Goude ma oa bet faezhet hemañ gant ar vored, avat, e tispac'hat ar gabal arian er noblañs ha lakaat a reas Gelimer (530 – 533. Kaset kuit eus ar galloud ha lakaet e-barzh un toul-bac'h e voe Hilderic. E 533 e voe muntret.\nAr brezel a embannas Justinian] d'ar Vandaled abalamour d'an dra-se. Al luioù eus Impalaeriezh ar Reter a oa bleniet gant Belisarius ha tra m'edo darn vrasañ al luvo vandalat e Sardinia da stourm ouzh un emsavadeg e tilestras en Afrika an norzh kent kerzhout war-du Kartago. E fin an hañv 533 e arnodas Gelimer d'o arettiñ en Emgann Ad Decimum. O gounid an emgann edo ar Vandaled met lazhet e voe breur Gelimer, Ammatas, ha digalonnet e voe hemañ ha tec'hout kuit a reas.\nD'an 15 a viz kerzu 533 e stourmjont adarre Gelimer ha Belisarius e Tricamarum. Mat e stourmas ar Vandaled mety pa gouezhas breur Gelimer Tzazo e tec'has al lu. Aloubin a reas Belisarius [[Hippo Regius], eils kêr vrasañ eus ar rouantelezh. En em zaskor a reas Gelimer d'ar Romaned goude-se ha distrujet e voe e rouantelezh.\nAdtapet diwar « https://br.wikipedia.org/w/index.php?title=Rouantelezh_ar_Vandaled&oldid=1927006 »\nKemmoù diwezhañ degaset d'ar bajenn-mañ d'an 2 Gen 2022, da 17:12.


L’homme semence | Soubenn ar geek\n« Gaming In Color\nCommunity – bloavezh 1 »\nUl levr bannoù-treset dedennus-tre eo L’homme semence. Daou du a zo d’al levr. Eus un tu, azasadenn skrid Violette Ailhaud. Ur skrid bet skrivet a-raok na varvfe ar plac’h, e 1919. Un testeni eus buhez merc’hed ur gêriadenn er menezioù eo. E 1852 e oa bet kaset kuit dre heg o gwazed abalamour d’ar stourm a-enep taol-Stad Louis-Napoleon Bonaparte e miz Kerzu 1851. Ar merc’hed o deus ranket bevañ o unan, betek n’errufe ur paotr 2 vloaz warlerc’h, karget e voe da gaout bugale gant an holl a-benn reiñ buhez en-dro d’ar gêriadenn.\nUn testeni souezhus ha dedennus. Eus an tu all e vez kontet a bep seurt traoù, labour an treserezed da skouer met ivez an embannerien pe c’hoazh lodennoù istor displeget hiroc’h. N’on ket bet ken plijet gant an tresadennoù eus an tu-mañ met ne oa ket grevus-tre.\nUl levr dic’hortoz eo anat.\nIstor ha tresadennoù gant Laëtitia Rouxel ha Mandragore. Diazezet war testenn Violette Ailhaud. Embannet gant Parole ha l’Oeuf, d’an 28 a viz Here 2013.\nThis entry was posted on Mae 8, 2014 at 3:29 g.m. and is filed under Levrioù bannoù-treset with tags Istor, merc'hed, XIXvet kantved, XXvet kantved.\tYou can follow any responses to this entry through the RSS 2.0 feed. You can leave a response, or trackback from your own site.


Salud Titeuf ! — Bannoù-heol\nPostet d'an 01/04/2005 - Pennadoù\nSalud Titeuf !\nBerzh bras a ra Titeuf e-touez ar vugale. Hag er stalioù levrioù ivez. Prizioù e Gouel Angoulême, ur rummad tresadennoù-bev, troet sotonioù ar paotrig e 25 yezh... Marteze eo dianav an treser Zep deoc'h evit ar mare, met goude bezañ lennet Kenô bed kriz ne vo ket ken. Un taol-kaer eo evit an embanner, Bannoù-heol.\nTintin, Asteriks, Yakari, Lucky Luke, Boulig ha Billig... zo bet lakaet e brezhoneg c'hoazh. Tudennoù kozh a-walc'h int hag o istorioù zo anavezet dre ar bed a-bezh pe dost. Warlene e oa bet troet troioù-kaer diwezhañ Vick ha Vicky, deuet er-maez e galleg hag e brezhoneg war ar memes tro. Marvailhoù ar C'horrigan, embannet gant Soleil, zo bet troet ivez. Kalz nebeutoc'h anevezet eo ar re-mañ, met kalz nevesoc'h int... Titeuf eo blaz an nevez zo gant e istorioù (daoust da Zep bezañ savet 10 levrenn c'hoazh) ha berzh bras a ra ouzhpenn-se !\nArno Elegoed, e penn Bannoù-heol, zo kelenner skolaj da gentañ. Goulenn a ra ingal diganto petra a blij dezho lenn. "D'ar mare-se 90 % eus va skolidi a oa sot gant Titeuf !" emezañ. E 2002 e oa en em gavet gant Gwenole Bihannig, kelenner skolaj ivez, e Gouel Levrioù Karaez. Anv eus Titeuf a oa gant e skolajidi ivez. Kinnig a ra neuze da Arno Elegoed lakaat e skolidi da bleustriñ war an droidigezh.\n"Ur mennozh pedagogel mat-tre e oa" eme Arno Elegoed, "dre ma oa pal labour ar skolajidi embannadur al levr. N'on ket bet nec'het tamm ebet e vefe graet an treiñ gant ar grennarded. Gwarizius e oan un tamm zoken, peogwir e plij Titeuf kalz din hag e vefen bet laouen o treiñ istorioù Zep !" emezañ. "Nec'hetoc'h e oan gant ar gwirioù. Ar wech kentañ eo evit Titeuf komz ur yezh vinorelaet." Renket afer ar gwirioù gant Glénat, embanner orin Titeuf, dibabet ul levr (ar c'hwec'hvet er rummad) ha setu boulc'het al labour.\nDaou glasad pevare klas eus skolaj Diwan ar Releg-Kerhuon zo bet lakaet er jeu, er bloavezh 2002-2003. "Dedennus e oa framm al levr evit rannañ al labour" eme Wenole Bihannig. Ur bajenn zo evit pep istor : ur bajennad zo bet roet da dreiñ da bep skolajiad. "Bodet hon eus goude-se labourioù an holl" eme Wenole. "Pa veze ur gudenn e oa ugent kinnig e-lec'h unan pa vez un troer e-unan-penn. Tro o deus bet ar skolajidi da labourat war ur yezh a live pemdeziek, gant kunujennoù hag estlammadennoù a bep seurt. Boas int d'ober gant ur yezh reut, hini ar skol". N'o devez ket tro kement-se da glevet brezhoneg e-maez ar c'hentelioù siwazh. Ret deskiñ dezho ar c’heriaoueg na vefe ket sañset da vezañ studiet er skol. Gant Titeuf e vez alies kaoz eus pich, kaoc'h, mic'hi... Ur fentigeller 10 vloaz eo na petra 'ta. "Furchet o deus evit kavout kunujennoù, goulennet o deus digant o zud, c'hoariet o deus da veskañ div gunujenn en ul lavarenn nevez..." Dindan evezh ar c'helenner evel-just. "Gwelet o deus pegen gwevn e c'hell bezañ ar yezh". Etre pemzektez ha teir sizhun war-lerc'h e oa graet ar pep diaesañ. Adlennerien o deus peurechuet an droidigezh. 2 000 skouerenn zo bet moullet gant Bannoù-heol e Genver 2005. Er stalioù emaint holl daou viz war-lerc'h.\nLedanaat ar c'hinnig\nEvit ar skolajidi, deuet da liseidi hiziv, e seblant pell ar boelladenn. "Plijus e oa labourat a-stroll, ret e oa kaout ijin, klask gerioù gros kenetrezomp, modernaat ar yezh" eme Soazig. Met echu eo an afer-se. Souezhet brav int bet o welet al levr er stalioù "ha plijus eo lenn war ar pajennoù kentañ : troet gant klasadoù pevare 2002-2003 Skolaj Diwan ar Releg" eme Vari. Siwazh evit Titeuf, n'eo ket e farsadennoù a lennont hiziv ken. Kresket al lennerien, cheñchet al lennadurioù ivez. Trolls de Troy ha Lanfeust kentoc'h evit Melaine. "Bannoù-treset muioc'h evit an dud vras" evit Mael. Ha labour ouzhpenn evit an embannerien vrezhonek ! War ar stern emañ troidigezh Thorgal gant Bannoù-heol. "Ma vez roet skoaziadoù deomp gant ar Rannvro" eme Arno Elegoed, "e c'hellimp kinnig Thorgal e brezhoneg evit Gouel Karaez 2005."\nTiteuf, Kenô bed kriz, gant Zep. Embannet gant Bannoù-heol. Kement ha gouzout hiroc'h : www.b-heol.com\nKenô, bed kriz


Evit implijoù all, gwelet Mauretania (disheñvelout).\n110 kt J-K – 40 →\n- Krouet 110 kt J-K\n- mont a ra d'ur broviñs romanek 40\nUr rouantelezh verber war aod Norzhafrika e oa Mauretania (anvet diwar anv ar meuriadoù Mauri a roas o anv d'ar Vaoured diwezhatoc'h). En em ledañ a rae war kornôg Aljeria, ar Plaza de soberanía spagnol hag hanternoz Maroko. Ne oa ket diazezet rouantelezh Mauretania e-lec'h m'emañ Maouritania hiziv war aod ar Meurvor Atlantel e su Sahara ar C'hornôg.\nGant emled an Impalaeriezh roman e teuas Mauretania da vezañ ur rouantelezh suj. Roma a anvas enni ar roue suj Juba II eus Numidia. Pa varvas Juba e 23 e savas e vab Ptolemaios Mauretania war an tron en e lec'h. Desavet e oa bet Ptolemaios e doare ar Romaned. E 40 e voe lazhet gant Caligula a zivizas stagañ Mauretania da vat ouzh an Impalaeriezh evel ur broviñs roman e 42 dindan ur gouarnour impalaerel (ha neket unan a-berzh ar Sened).\nEr Iañ kantved e tivizas an Impalaer roman Glaoda Iañ rannañ Mauretania e div lodenn etre Mauretania Caesariensis ha Mauretania Tingitana a-hed linenn ar stêr Mulucha (Muluya) e-tro 60 km er c'hornôg da kêr Oran hiziv :\nMauretania Tingitana, anvet da-heul anv he c'hêr-benn Tingis (Tanjah hiziv)\nMauretania Caesariensis, enni kornôg ha kreiz Aljeria betek Kabilia (kêr-benn Cherchell hiziv, diwar an anv Caesaria.\nUn Impalaer eus Roma zo bet genidik eus Mauretania : ar marc'heg Macrinus, a dapas krog er galloud goude muntr Caracalla e 217, nemet trec'het e voe d'e dro ha lakaet d'ar marv war urzh an impalaer Elegabalus er bloaz war-lerc'h.\nA-c'houde Tetrarkiezh an Impalaer Diokletian (293), e voe rannet ar vro e teir froviñs pa voe tennet ar vro reterañ vihan Sitifensis diouzh Mauretania Caesariensis.\nRoll rouaned Mauretania\nBocchus Iañ Mauretania\nMammennoù ha daveennoù[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Mauretania&oldid=1924186 »\nSavadurioù 110 kt J-K


Bob Sinclar e 2008\n10 a viz Mae 1969\nSoner, DJ, produer sonerezh\nBob Sinclar eo anv-micher an DJ gall Christophe Le Friant , ganet e 1969 e Bois-Colombes.\nE dad a oa ganet e Douarnenez ha kar a-bell eo d'ar gitarour breizhat Dan ar Braz.\nE 1986 e krogas da vezañ DJ da vat. Tremen a rae e amzer war e blatennoù ha d'ar mare-se e krouas e viksoù kentañ. Tremen a rae e amzer e stalioù pladennoù evit kavout enrolladennoù a blije dezhañ.\nE 1990 e kejas ouzh DJ Yellow. Gantañ e krouas al label «Yellow Production» e 1994. Arbennikaet eo war danvez an hip-hop hag ar jazz e penn-kentañ; tamm-ha-tamm e voe dedennet ivez gant an house music.\nE 1998 ec'h ijinas an dudenn « Bob Sinclar » goude bezañ gwelet ar film « Le Magnifique » gant Jean-Paul Belmondo. Anv tudenn an aktor brudet eo er film-mañ. Er memes bloavezh e krouas gant Thomas Bangalter an ton « Gymtonic », savet gant mouezh Jane Fonda hag implijet hep aotre ar c'hoarierez. Berzh a reas an ton « Gymtonic » en holl radioioù. A-drugarez da se e teuas da vezañ DJ da vat. An ton-mañ a voe hollvrudet er bed a-bezh.\nOuzhpenn da vezañ DJ ez eo ivez Bob Sinclar produer sonerezh hag advesker. Kregiñ a ra ar brud etrebroadel ha meur a raktres Afrikanour a gas o vodañ tro-dro dezhañ ar gwellañ DJoù (Eddie Amador, Lego, DJ Gregory, Martin Solveig ...). Dimitri from Paris, Kid Loco, Bang Bang, Louise Vertigo, Loco Player, DJ Yellow a zeu e label Yellow Productions.\nE miz Gouere 2010 ec'h embann Bob Sinclar ur single nevez gant Sean Paul. Dont a raio er-maez un albom nevez e miz Meurzh 2010. 12 titl a vo kavet warnañ e-touez an titloù brudetañ. Kenlabourat a ra ivez Bob Sinclar gant Shaggy evit an ton "I wanna".\n«Les Jazz Electroniques EP» (1994), evel The Mighty Bop\n«Messe Pour Les Temps» (1995), evel The Mighty Bop\n«Ult Violett Sounds EP» (1996), evel The Mighty Bop\n«Eu Só Quero um Xodó» (1997), gant Salomé de Bahía\n«Gym Tonic» (1998), gant Thomas Bangalter\n«My Only Love» (1998), gant Lee Genesis\n«Feelin' Good» (1998), evel The Mighty Bop\n«Bisou Sucré» (2000), evel Africanism All Stars|Africanism\n«I Feel For You» (2000), gant Cerrone|Cerrone's Angels\n«Darlin» (2000), gant D. Train|James «D-Train» Williams\n«Do It» (2000), evel Africanism, con Eddie Amador\n«Freedom» (2001), gant Gene Van Buren\n«Kazet» (2001), evel Africanism\n«The Beat Goes On» (2002), gant Linda Lee Hopkins\n«I Go Crazy» (2002), evel The Mighty Bop\n«Viel Ou La» (2002), evel Africanism\n«Lady» (2003), evel The Mighty Bop, con Duncan Roy\n«Amour Kéfé» (2004), evel Africanism\n«Kalimbo» (2004), evel Africanism\n«Sexy Dancer» (2004), gant Cerrone's Angels\n«Wonderful World» (2004), gant Ron Carroll\n«Steel Storm» (2004), evel Africanism, gant Ladysmith Black Mambazo\n«Love Generation» (2005), gant Gary Pine\n«Summer Moon» (2005), evel Africanism, gant David Guetta\n«World, Hold On (Children of the Sky)» (2006), gant Steve Edwards\n«Rock This Party (Everybody Dance Now)» (2006) gant Cutee B feat. Dollarman & Big Ali\n«In The Name of Love (2006) gant Christophe Le Friant\n«All around the world» (2007) gant Lionel Richie\n«Sound of Freedom» (2007) gant Cutee B, Gari Nesta Pine & Dollarman\n«What I want» (2007) gant Fireball\n«Lala Song» (2009) gant The Sugarhill Gang\n«Love you no more» (2009) gant Shabba Ranks\n«I Wanna» (2009) gant Sahara & Shaggy\n«Tik Tok» (2010) gant Sean Paul\n«Far l'amore» (2011) gant Raffaella Carrà\n«Me Not a Gangsta» (2011) gant Mr Shammi & Colonel Reyel\n«Rock the Boat» (2012) gant Pitbull, Dragonfly & Fatman Scoop\n«Fuck with You» (2012) gant Sophie Ellis-Bextor & Gilbere Forte\n«Summer Moonlight» (2013)\n«Cinderella (She Said Her Name)» (2013)\n«Heart of Glass» (2014) gant Gisele\n«I Want You» (2014) gant CeCe Rogers\n«Feel the Vibe» (2015) gant Dawn Tallman\n«Someone Who Needs Me» (2016)\n«Burning» (2016) gant Daddy's Groove\n«Til the Sun Rise Up» (2017) gant Akon\n«I Believe» (2018)\n«Electrico Romantico» (2019) gant Robbie Williams\n↑ Ouest-France gwelet d'an 10.04.2013\nAdtapet diwar « https://br.wikipedia.org/w/index.php?title=Bob_Sinclar&oldid=1886995 »\nKemmoù diwezhañ degaset d'ar bajenn-mañ d'an 28 Her 2020, da 09:51.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/41 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/41\nSANT VAZE, XVI.\nen tu all d’ar mor, ho doa ankounac’heet kemer bara ganthe. (6) Ha Jesus a lavaraz dezhe : En em virit gant evez euz goell ar Farizianed hag ar Saduseed. (7) O veza klevet kement-man, e rezonent hag e lavarent enhe ho-unan : Abalamour n’hon euz ket kemeret a vara eo e komz evel-se. (8) Ha Jesus o c’houzout kement-se, a lavaraz dezhe : Tud a neubeud a feiz, perag e rezonit-hu enoc’h hoc’h-unan divarben n’hoch euz ket kemeret a vara ? (9) Ha na gomprenit-hu ket c’hoas, hag ankounac’heet hoc’h euz-hu dija ar pemp bara euz ar pemp mil den, ha ped panerad ho poa dastumet ? (10) Hag ive ar seiz bara euz ar pevar mil den, ha ped kestad ho poa dastumet ? (11) Penaos na gomprenit-hu ket, n’eo ket divarben bara eo e komzen, p’am euz lavaret deoc’h en em viret ouz goell ar Farizianed hag ar Saduseed ? (12) Neuze e comprenjont penaos n’hen doa ket lavaret diwall ouz goell ar bara, mes ouz doctrin ar Farizianed hag ar Saduseed.\n(13) Hogen Jesus, o veza deuet en douarou Cezare-Philip, a c’houlennaz digant he ziskibien, o lavaret : Piou a lavar an dud ez oun-me, me, Mab an den ? Hag int a lavaraz : (14) Lod a lavar ez oud Ian ar Badezour ; lod all, Elias ; ha lod all, Jeremias, pe unan euz ar brofeted. (15) Hen a lavaraz dezhe : Ha c’houi, piou a livirit-huez oun-me ? (16) Simon Per a respontaz hag a lavaraz : Te eo ar C’hrist, Mab an Doue beo. (17) Ha Jesus o respont a lavaraz dezhan : Eürus oud Simon, mab Jona ; rag n’eo ket ar c’hig hag ar goad ho deuz discleriet kement-se d’id, mes va Zad pehini a zo en envou. (18) Ha me a lavar d’id ive, penaos ez oud Per (mean) ha var ar roc’h-man e savin va Iliz ; ha doriou an ifern na vezint ket treac’h dezhi. (19) Ha me a roio d’id alc’houeziou rouantelez an envou ; ha kement a liammi var an douar a vezo liammet en envou ; ha kement a ziliammi var an douar a vezo diliammet en envou. (20) Neuze e c’hourc’hemenaz d’he ziskibien na lavarjent da zen e oa hen ar C’hrist.\n(21) Divar neuze Jesus a gommansaz discleria d’he ziskibien e oa red dezhan mond da Jerusalem, ha souffr kalz euz a-berz ar Senatourien hag ar re genta e-touez ar veleien hag ar Scribed, beza lakeet d’ar maro, ha resussita an trede deiz. (22) Neuze Per, o veza kemeret anezhan a-gost-\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/41&oldid=125538 »


Kentañ Kenunaniezh - Wikipedia\n(Adkaset eus Kentañ Kengevreadur)\nAr C'hentañ Kengevreadur, pe Kentañ kenunaniezh, zo un emglev savet etre 1792 ha 1797 gant darn eus broioù galloudus Europa hag a felle dezhe talañ ouzh an Dispac'h Gall a oa c'hoarvezet e Rouantelezh Bro-C'hall, deuet da vout ur republik goude.\nEmgann Valmy e penn-kentañ ar C'hengevreadur\nD'an 20 a viz Ebrel 1792 e rankas ar roue Loeiz XVI disklêriañ ar brezel ouzh roue Bohemia ha Hungaria. D'an 29 ha 30 a viz Ebrel e lammas an arme c'hall war an Izelvroioù aostrian, met en aner e klaskas kemer Quiévrain, Mons ha Tournai (emgann Marquain).\nGoude Manifest Braunschweig, d'ar 25 a viz Gouere 1792, e voe aloubet Bro-C'hall gant arme Prusia, kaset gant Karl Wilhelm Ferdinand von Braunschweig .\nGoude disklêriañ splann gant ar Goñvañsion jirondin he youl da ezporzhiañ an Dispac'h, aloubadeg Belgia hag Izelvroioù gant al luioù gall, lazhidigezh Loeiz XVI (Bro-C'hall) e miz Genver 1793 hag argad c'hall war an Escaut, savet e oa bet ur c'hengevreadur milour gant :\nGoude embannet pal an dispac'h gant renerien ar Gonvansion, da lavarout eo kas an dispac'h da vroioù all Europa, war-lerc'h aloubadeg an arme c'hall en Izelvroioù aostrian hag er Proviñsoù-Unanet, pa voe dibennet ar roue Loeiz XVI en Genver 1793, ha goude erruet an arme c'hall war lez ar stêr Schelde (Escaut e galleg), e voe savet ur genunaniezh gant meur a stad :\nRouantelezh an Div Sikilia (Napoli)\nEchuiñ a reas ar bezel gant Feur-emglev Campo-Formio, d'an 18 a viz Here 1797, ha trec'h armeoù ar Republik c'hall.\nAdkregiñ a reas ar brezel en 1798 avat, hag un Eil Kenunaniezh a voe aozet a-enep Bro-C'hall.\nAdtapet diwar « https://br.wikipedia.org/w/index.php?title=Kentañ_Kenunaniezh&oldid=1895758 »\nDernière modification le 19 C'hwe 2021, à 12:38\nKemmoù diwezhañ degaset d'ar bajenn-mañ d'an 19 C'hwe 2021, da 12:38.


Halikarnassos - Wikipedia\n(Adkaset eus Halikarnasos)\nRivinoù Mozoleon Halikarnassos, unan eus Seizh Marzh ar Bed e Bodrum, Turki.\nHalikarnassos (e gregach Ἁλικαρνᾱσσός / Halikarnāssós pe Ἀλικαρνασσός / Alikarnāssós; e turkeg : Halikarnas) a oa ur geoded en Hellaz kozh, el lec'h m'emañ Bodrum hiziv e Turki. E mervent Karia edo war lez ur pleg-mor (Κεραμεικός κόλπος e gregach, Ceramicus Sinus e latin, pleg-mor Gökova hiziv) e Mor Egea. Brudet e oa abalamour da vez Mausolos, savet etre 353 ha 350 kent J.K., hag unan eus Seizh Marzh ar Bed e oa. En Impalaeriezh Pers edo (Impalaeriezh an Ac'haemenided) ken na voe kemeret gant Alesant Veur goude seziz Halikarnassos e 334 kent J.K..\nHalikarnassos a oa bet savet war un enezennig anvet Zefyria, tostik d'an aod, el lec'h m'emañ bremañ kastell Sant Pêr, savet gant marc'heion Rodos en 1404 ; a-hed an amzerioù e teuas an enez da vout staget ouzh an douar-bras, hag e kreskas ar geoded betek enteuziñ Salmakis, ur gêr goshoc'h, savet gant al Leleges ha Karianed ma voe savet ur c'hreñvlec'h.\nHerodotos a oa bet ganet en Halikarnassos (war-dro ar bloavezh 480).\nAdtapet diwar « https://br.wikipedia.org/w/index.php?title=Halikarnassos&oldid=1764856 »\nKemmoù diwezhañ degaset d'ar bajenn-mañ d'an 23 Eos 2017, da 10:20.


Ar fablennoù gant Danielle Padel – Radio Kerne\nAr fablennoù gant Danielle Padel\nFablennoù : diouzhtu e vez soñjet e re “Jean de la Fontaine” troet e galleg ken flour evel-just !\nMet araozo e oa brudet-tre reoù Esope, e gresianeg kozh.\nLod al lennegezh hengounel e vezont er bed a-bezh ! E brezhoneg e vezont kavet ivez ?\nN’eus ket pell eo bet klokaet hag embannet oberenn an aotrou Combeau, deus an XIXvet kantved, gant Daniel Doujet.


Kelaouiñ e-pad ar c’hleñved-red - Spered ar vro - Le Télégramme\nKelaouiñ e-pad ar c’hleñved-red\nBleuenn Ar Borgn, kazetennerez, a gendalc’h da vont war an dachenn. (Foto DR)\nE peseurt mod e labour kazetennerien Frañs 3 hiziv an deiz ?\nBleuenn Ar Borgn : Betek an dilennadegoù hon eus labouret evel boaz, pe dost. Ur wech embannet ar reolennoù nevez, ez eus bet kinniget deomp buan-tre un aozadur nevez. Goulennet ez eus bet digant an holl chom er gêr da labourat. Ur skipailh hepken eus Frañs 3 Iroise az a war an dachenn bemdez evit boueta ar c’heleier noz evit kornôg bro Frañs. Ar re all a labour war ar rouedad ha skrivañ a reont pennadoù, o c’hervel an dud dre bellgomz. Evit ar poent n’ez eus ket a geleier ken e brezhoneg, met emaomp o prederiañ evit ma vefe kinniget pennadoù e brezhoneg war ar web. Ret eo kaout ur mod da labourat hep mont war an dachenn, pe nebeut-tre, ar pezh n’eo ket aes. Bep mintin e vez graet un emvod dre bellgomz gant ar penn-redaktour, evit choaz ar pezh a vo graet, evit an tele hag evit ar web. Er penn-kentañ e oa hir-tre an emvodoù ; ne oamp ket boaz ! Bremañ ez a kalz buanoc’h.\nPenaos e vez kont war an dachenn ?\nBleuenn Ar Borgn : Ur skipailh daou gazetenner, ur redaktour ha plac’h pe paotr ar c’hamera, az a war an dachenn bemdez. Labourat a reomp gant ar memes kenlabourer pe kenlabourerez atav. A-raok mont kuit e rank pep hini kemer e demperadur. Pa vezomp war an dachenn e klaskomp atersiñ an den en diavaez, kentoc’h. Ur berchenn hon eus evit ar mikro, da zerc’hel an den ur metrad hanter pelloc’h egedomp, kuit da dreuzkas ar virus, pe tapout anezhañ. Pa zeuomp en-dro e kasomp ar skeudennoù hag ar son d’ar frammer, hag a labour er gêr. Abalamour d’an holl reolennoù-se, ne labouromp ket muioc’h evit tri devezh diouzh renk war an dachenn, rak dav eo deomp bezañ aketus dalc’hmat. Naetaat a reomp ar mikro, ar c’hamera, tout an dafar, a-hed an devezh. Kement-all evit hon daouarn !\nPeseurt doare reportajoù a vez graet ganeoc’h ?\nBleuenn Ar Borgn : Sujedoù a bep seurt. Evit ar poent ‘m eus bet ar chañs d’ober sujedoù plijus, dre vras. Bet omp da skouer o tizoleiñ ul lec’h digoret e Brest evit degemer tud klañv gant ar c’horonavirus, an Arena. Ur sal abadennoù eo : al lochoù evit an arzourien zo deuet da vezañ salioù evit ar vedisined, gant dafar medisinerezh. Souezhus e oa. Met sioul e oa an traoù d’ar poent-se.\nPenaos e vev an dud ar fed bezañ bac’het en o zi pe en o ranndi ?\nBleuenn Ar Borgn : Dre vras e sav an dud a-dù gant ar reolennoù genfinañ. Evel-just, lod zo dipitet o welet eo bet nullet darvoudoù bras, evel ar JO, da skouer. Met dre vras e kompren an dud e ranker chom er gêr. Evit ar re a labour en diavaez eo kompliket-mat. Evit al labourerien-douar, da skouer, n’eo ket aes : poan o deus da werzhañ o marc’hadourezh ha tud a vank dezho da labourat en o farkeier. Dre vras, e vank dafar. Ur bern kemennadennoù a vez kaset deomp war lec’hienn Frañs 3 gant medisined, da skouer, o lavaret e vank maskloù dezho.\nLexiqueKleñved-red : épidémie.Reolennoù genfinañ : règles de confinement.Ar rouedad : le web.Dafar : matériel.\nBleuenn Le Borgn, journaliste à France 3 Iroise à Brest, continue d’exercer son métier pendant le confinement. Désormais, une seule équipe de reportage part sur le terrain en suivant des règles de protection strictes, concernant le matériel, la distance avec les personnes interviewées ou entre collègues.\nLe reste de l’équipe travaille à distance sur le web. Une organisation nouvelle qui permet de continuer à informer le grand public.


Kêr Karaez - Keleier diellaouet - Kerleon II : kenlabour gant 6 saver evit diskoulmoù en ur priz mestroniet\nKerleon II : kenlabour gant 6 saver evit diskoulmoù en ur priz mestroniet\nMeur a vloaz zo he deus fiziañs Kêr Garaez e c'hall dedennañ kalz tud, ha kinnig a ra d'ar familhoù o deus c'hoant d'ober o annez enni tachennoù evit sevel tiez. Emeur o paouez reiñ lañs d'un taol evit brudañ ar 24 lod a c'haller prenañ c'hoazh e Kerleon II.\nPellgargit fichennoù pep saver en ur glikañ war ar skeudennoù amañ dindan :\nLodennaoudeg Kerleon, lec'hiet-brav e-keñver an aezamantoù hag e-keñver kreiz-kêr, zo tonket da greskiñ.\nAbaoe miz Du 2005, kêr he deus fiziet e kevredad terkañ Penn-ar-Bed (SAFI), dre emglev, ober war-dro kempenn al lec'h evit sevel al lodennaoueg-se. Al labour-se a sell ouzh un dachenn douar ouzhpenn 2,5 hektar.\nHogos echu eo al lodenn gentañ eus al lodennadoueg (Kerleon I). Ul lod hepken a chom da werzhañ.\nKrog eur da werzhañ al lodoù e Kerleon II, daou anezho zo graet evit sevel tiez stroll : war ul lod ez eus bet savet un ti ha tri lod all zo miret dija. Divizet o deus Kêr hag ar Safi reiñ lañs d'ur c'houlzad da vrudañ ar 24 lod a chom, e kenlabour gant c'hwec'h saver tiez : Maisons Le Masson, Maisons Kerbéa, La Maison abordable, Habitat Plus, Maisons de l'Avenir ha Natilia. Pep hini eus ar saverien-se a ginnig d'an dud prenañ un dachenn hag un ti nevez adalek 100 000 €.\n...en ur priz mestroniet\n« Kement den a breno ul lod a c'hallo en em dreiñ ouzh ar saver a garo. Ar soñj eo aesaat an difraeoù evit ar brenerien da zont, ha kinnig dezho formulennoù prest ha tout, en ur priz mestroniet », a lavar Bertrand Bergod, kuzulier-kêr dileuriet evit an annez hag al lojeiz.\n« Er c'hinnigoù-se emañ an ti diouzh an RT 2012, an dachenn da sevel ti, kempennet gant an holl rouedadoù, an asurañs ouzh gwalloberiadur ar savadurioù, ar mizoù liammañ ouzh ar rouedadoù, an dell yac'husaat hag ar mizoù noter », eme an dilennad c'hoazh.\nAl lodennaoueg, tost-kenañ d'ar Boulouard Jean Moulin, he deus peadra da zesachañ danvez-prenerien tiez : emañ tostik-tost d'ar stalioù-kenwerzh, ar servijoù, ar skolioù, an obererezhioù sport ha sevenadur. Kempennet eo bet al lodoù da sevel tiez, a bep seurt ment int (eus 466 m2 da 822 m2) hag emaint en un endro dibar.\nLabouret o deus ar Safi ha servij kehentiñ ar gumun evit sevel ur blaketenn vrudañ gant fichennoù hag a ginnig ar pevar saver (gwelet e-kichen). Gallet e vo pellgargañ ar blaketenn-se e lec'hienn Genrouedad an ti-kêr. Kantadoù a deulioù a vo lakaet el lec'hioù foran e Karaez ha skignet gant ar Safi e-pad saloñsoù an annez, hag ivez gant ar gevelerien saverien. Peadra da reiñ mennozhioù d'ar brenerien da zont.\nTitouroù : 02 98 99 34 72 (Servij keraozañ Kêr Garaez) pe www.ville-carhaix.bzh pe www.safi29.fr


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") speaker:Paul Bradford (KildareStreet.com)\nResults 1-20 of 864,767 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") speaker:Paul Bradford\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") speaker:Paul Bradford


Publié par Editeur le 10 juillet 2020 10 juillet 2020\nTi ar Vro Treger-Goueloù, Ti-Kêr Kawan, Departamant Aodoù an Arvor a ped ac’hanoc’h d’ar Fest al Leur Nevez. Poent eo adkregiñ gant ar gouelioù. Na vo ket evel gwechall c’hoazh met ezhomm zo reiñ spi ha c’hoant d’an dud. Kawan a zo anavezet e-giz ur barrouz sevenadurel, anat e oa d’an dud adlañsañ un dra bennak evit an hañv. Aze e vo plijadur evit an holl gant toud ar sonerien pedet.\nCatégories :\tAnimationEvénementGroupesInformation


Aviel hervez Sant Vaze - Pennad 16 - Le Diocèse de Quimper et Léon\nAccueil - Les évangiles en breton - An Aviel hervez Sant Vaze - Aviel hervez Sant Vaze – Pennad 16\n— « Diouz an abardaez e lavarit ; « Brao e vo ! Ruz-tan eo an oabl ! ». 3 Ha diouz ar mintin : « Amzer ’fall a vo ! Ruz-moug eo an oabl ».4 « C’hwi a oar eta lenn e doareou an oabl, ha n’oh ket gouest d’henn ober evid sinou an amzeriou !  Rummad fallagr hag avoultrer hag a houlenn eur zin ! E-giz sin ne vo roet hini all e-béd deoh nemed sin Jonaz ».\n26 « Petra ’dalvezo d’an dén gounid ar béd oll, ma teu dezañ koll e vuez ? Ha petra ’hello an dén rei evid kavoud e vuez en-dro ? 27 Rag Mab an dén a zo o tond gand e êlez e gloar e Dad, neuze e roio da bep hini diouz e oberou.28 « E gwirionez m’hel lavar deoh : darn euz an dud a zo amañ ne varvint ket, a-raog beza gwelet Mab an dén o tond en e Rouantèlèz » .


Petra 'zo nevez e brezhoneg e miz Meurzh 2021 ?\nPublié le 1/03/21 14:30 -- mis à jour le 01/03/21 14:30\nPetra 'zo nevez e brezhoneg e miz Meurzh 2021 (Deiziataer) - Brezhoweb\nDeiziataer Brezhoweb miz Meurzh.\nPetra 'zo nevez e brezhoneg 'ba 'r vro e miz Meurzh 2021 ? Kinniget 'vez deoc'h gant skipailh Brezhoweb, un deiziataer bep miz 'vit lakaat war-wel al levrioù, an darvoudoù, an abadennoù radio pe ar videoioù nevez da welet e brezhoneg.\nSkignet ‘vez an deiziataer-mañ deiz kentañ ar miz (nemet ar Sul). Hini miz Meurzh zo bet skignet hiziv, gant levrioù nevez "Lizig Priñsezig an Dour" ha "Krampouezh ha galetez e Breizh a-bezh", pladenn ar miz "Taol biz troad", video ar miz gant ar filmoù chakod sevenet da vare an Nedeleg, ur podkast radio, hag ur bochad teñzorioù niverel war lec'hienn TES.\nDeiziataer miz Meurzh da welet ivez war Brezhoweb (Istitlet e brezhoneg)\nMa faot deoc’h kas deomp traoù da lakaat war-wel (Levrioù, pladennoù, abadennoù Radio, pezhioù-c’hoari pe darvoudoù all…), kasit anezhe da : Brezhoweb – LBK, Servij kelaouiñ, 2 straed / rue de Suède, Blok 02, 56400 An Alre / Auray\nPe dre bostel evit an traoù all : contact [arobase] brezhoweb.bzh (skrivit [Servij kelaouiñ] ‘barzh titl ar postel)\nSiwazh, ne vo ket posupl lakaat war-wel tout ar pezh ‘vo resevet ganeomp, ur choaz ‘vo ret d’ober gant ar skipailh, met hor seizh gwellañ a raimp ‘vit lakaat ur banne sklerijenn war ho labour.